ڕەوشی نالەباری پەنابەران لە وڵاتی تورکیە | HANA هانا\nHome خبر ایران ڕەوشی نالەباری پەنابەران لە وڵاتی تورکیە\nپه‌نابه‌ر و یاسا\nئەمین خەواله: ڕۆژنامه نووس و هه واڵنێر\nچەمک و دەستەواژەی پەنابەر و پەناخواز بابەتێکی بەرچاوی ئەم ڕۆژانەی میدیا و ناوەندە هەواڵنێریەکان کە زۆر جار کەڵکی لێ وەرگیراوە و کەسانێک یان لایەنێک بۆ بەرژەوەندی مافەکانی خۆیان و هەلی دەربازبوون لە قەیرانێکی کاتی گواستوویانەتەوە و مافی پەنابەری ڕاستەقینە لەم نێوانە دا پێشێل کراوە. پەنابەر لە مانای وشە و ڕەستە دا بە کەسێک ئەگوترێت کە بە پێی پێوه‌ره‌كانی كۆنوانسیۆنی ژنێڤ به ناچار و لە ژێر گوشار لە شار و زێدی لە دایک بوونی خۆی دوورکەوتبێنەوە و هەڕەشەی زیندان و ئەشکەنجە و زۆر جار سووکایەتی جەستەیی و ئێعدامی لە سەر بێت، كه واته به پێی ئه‌م مانایه په‌نابه‌ر به كه‌سێك ئه‌گۆترێت كه به هۆكاری نه‌ته‌وه، ئایین و بیر و باوه‌ڕی سیاسی یان ئه‌ندامه‌تی رێكخراوێكی سیاسی ناچار ئه‌بێت ژیانی په‌رته‌وازه‌یی و غۆربه‌ت هه‌ڵبژێرێت. لە هەمان کاتدا کۆچبەر بە پێی مەیل و رەزامەندی خۆی و زۆر جار بۆ گۆڕانکاری بواری ئابووری خۆی و بنەماڵەکەی لە شاری خۆی بۆ شارێکی دیکە یان وڵاتێکی جیاواز کۆچ ئەکات و هیچ گوشار و هەڕەشەیەک لە سەر خۆی و بنەماڵەکەی نیە و تەنیا بۆ ڕێکخستنی ژیانێکی نوێ شوێنی نیشتەجێبوونی خۆی بە جێ ئەهێڵێت و دواتر بە بێ هیچ کێشەیەک ئەگەڕێتەوە بۆ زێدی خۆی لێرەدا زۆر جار کۆچبەران ئەچنە جەستەی پەنابەر و پەناخواز و بە شێواز و مێتودی جوراوجۆر ڕوو ئەکەنە وڵاتە رۆژئاواییەکان و زۆر جار ئامریکا و وڵاتانی ئامریکای باکوور و ئۆسترالیا و هتد. بە پێی دوایین ئامارەکان لە ماوەی پێنج ساڵی ڕابردوو دا ڕێژەی پەنابەرانی دونیا و ئەوانەی لە زێدی نیشنەجێبوونی خۆیان دوورکەوتوونەوەتەوە گەیشتووەتە زیاتر لە ٦٨ ملوێن کەس کە زۆربەیان بە هۆی شەڕ و نائارامی لە وڵاتەکەیان یان بە هۆی هەڕەشەی ئایینی، نەتەوەیی، ڕەگەزی و پێوەندی لە گەڵ گرووپە سیاسیەکانی دژبەری وڵاتەکەیان لە ژێر گوشار و هەڕەشە دا ناچار بوون وڵاتەکەی خۆیان بە جێبهێڵن و ڕوو بکەنە وڵاتانی ئۆروپایی و ڕۆژئاوا.\nبە پێی سەرچاوەکان و دوایین ئامارەکانی بەردەست زۆرترین ڕێژەی پەنابەران و پەناخوازان لە وڵاتانی ڕۆژهەڵاتی ناوەڕاست و بە تایبەتی لە وڵاتانی وەک ئەفغانستان، سووریە، عێراق، ئێران و سوومالی و چەن وڵاتێکی دیکەی ناوچەی ڕۆژهەڵاتی ناوینەوەن. هاوکات بۆ ماوەی چوار ساڵی ئازگار و بەردەوام وڵاتی تورکیە زۆرترین ڕێژەی پەناخوازانی لە ناوخۆی وڵاتەکەی ڕاگرتووە کە بە پێی دوایین ئامارەکانی کۆمیساریای باڵای نەتەوە یەکگرتووەکان بۆ کاروباری پەنابەران تا کۆتایی ساڵی ٢٠١٨ وڵاتی تورکیە ٣.٥ ملوێن پەنابەری لە وڵاتەکەی دا ڕاگرتووە کە زۆرترین ڕێژە نزیکی ٢.٥ ملوێن کەس لەم ڕێژە جەماوەری سووریەن کە بە هۆی شەڕ و نائارامی وڵاتەکەیان ناچار روویان کردووەتە وڵاتی دراوسێی خۆیان تورکیە، دوای وڵاتی سووریە پەناخوازانی ئەفغانی بە ڕێژەی ١٤٩ هەزار کەس لە پلەی دووهەم، عێراق بە ١٤٢ هەزار لە پلەی سێهەم و پەنابەرانی ئێرانی ٣٩ هەزار کەس کە ڕێژەیەکی زۆریان کوردن و لە کۆتایی دا وڵاتانی سوومالی و سوودان و چەن شوێنی دیکە ٥ هەزار پەناخوازیان نیشتەجێی تورکیایە.\nئامانجی سەرەکی لەوەی ئەو هەموو ڕێژە جەماوەرە لە هەموو دونیا ڕوو ئەکەنە وڵاتانی وەکوو تورکیە، یوونان، مالیزی، ئەرمەنستان و چەن شوێنی دیکە ڕۆیشتن بەرەو وڵاتێکی سێهەمە لە ڕێگای نوێنەرایەتی کۆمیساریای باڵای نەتەوە یەکگرتووەکان بۆ کاروباری پەنابەران نیشتەجێی ئەو وڵاتانە و دابینکردنی مافی پەنابەرایەتی لە ڕێگای ئەو ڕێکخراوە مافی مرۆڤیەوەیە بەڵام بە داخەوە لە ساڵانی دوایی دا ڕیکخراوی کۆمیساریای باڵای نەتەوە یەکگرتووەکان لە وڵاتی تورکیە هەموو ئیش و کار و چالاکیەکانی لەو وڵاتە داوەتە دەست ئیدارەی کۆچ و کۆچبەرانی وڵاتی تورکیە و ڕێژەیەکی زۆری پەنابەری نائۆمێد کردووە.\nزۆرترین ئەو کەسانەی ناچار ئەبن وڵاتەکەیان بە جێبهێڵن بە ڕێگای نایاسایی سنوورەکان ئەبەزێنن و ڕوو ئەکەنە وڵاتانی دراوسێی وەکوو تورکیە پێشتر نوێنەرایەتی کۆمیساریای باڵای نەتەوە یەکگرتووەکان دوای پشکنین و دیمانەیەکی کورت مافی مانەوەی کۆرت خایەنی دەرئەکرد بۆ ئەو کەسانەی داوای پەناخوازیان پێشکەش ئەکرد و دواتر دوای چەندین قۆناغ چاوپێکەوتن لە ئەگەری وەرگرتنی ئەو کەسانە لە لایەن کۆمیساریای باڵای نەتەوە یەکگرتووەکان مافی پەنابەرانی پێ دەبەخشرا و دۆسیەکەیان ئەچووە بەشێکی دیکە بۆ هەڵسەنگاندن و بەڕێکردنیان بۆ وڵاتی سێهەم و دابیکردنی ژیانێکی ئارام بۆ خۆیان وبنەماڵەکانیان. داوبەدوای هەڵبژاردنەکانی ساڵی ٢٠١٦ زایینی ئامریکا و هەڵبژاردنی دۆناڵد ترامپ بۆ پۆستی سەرۆک کۆماری ئەو وڵاتە کۆمەڵێکی زۆر بەربەست خرایە سەر ڕێگای پەنابەران و وەرگرتنی دۆسیەی پەنابەران لە لایەن ئەو وڵاتەوە هەڵپەسێردرا. وڵاتێک وەکوو ئامریکا کە پێش هاتنە سەر کاری سەرۆک ترامپ هەموو ساڵێک ڕێژەی ١٠٠ تا ١١٠ هەزار پەنابەری لە هەموو پەنابەران تەنیا لە وڵاتی تورکیە ئەگواستەوە ئەم ڕێژەی بۆ ماوەیەکی زۆر هەتا ئاستی سفر ڕاگرت و دواتریش بە پێی کۆمەڵێک ڕێنوێنی نوێ و مەرجدار لە دوایین ئامارەکانی کۆمیساریای باڵای نەتەوە یەکگرتووەکان ئەو ڕێژەی بۆ ئێرانیەکان گەیاندووتە ٥٠٠ کەس و بۆ جەماوەری وڵاتی سووریە ٢٠ هەزار کەس کە بە نێسبەتی ڕێژەی پێشووتر زۆر کەمە و بەرچاو ناکەوێت. دوابەدوای وڵاتی ئامریکا وڵاتانی کانادا و ئۆسترالیا کە ئەوانیش زۆر بە قایمکاری پەنابەریان ئەگواستەوە ڕێژەی وەرگرتنیان هێنایە ئاستێکی زۆر نزم کە بەرچاو نیە.\nدوابەدوای ئەوەی ساڵی ٢٠١٥ وڵاتی تورکیە سنوورەکانی ئاوەڵا کرد جەکاوەرێکی زۆر لە دەروازەی ئەم وڵاتەوە خۆیان گەیاندە وڵاتانی ڕۆژئاوایی ئۆرۆپا و زۆرترین ڕێژەیان لە ئاڵمان و فەرانسە و بریتانیا گیرسانەوە و نیشتەجێبوون هەر بۆیە ئەم ساڵانی دواییە و پێشتریش وڵاتانی ئۆروپایی وەکوو بەشدار لە گواستنەوەی پەنابەر لە ڕێگای کۆمیساریای باڵای نەتەوە یەکگرتووەکان بەشداریان نەکردووە تەنیا لە چەن کەیسێکی تایبەت نەبێت. هەر بۆیە رێکخراوی کۆمیساریای باڵای نەتەوە یەکگرتووەکان لە نێوان سەرسووڕمان و ناباوەڕی ڕێکخراوە مافە مرۆڤیە جیهانیەکان بەشێکی زۆری چالاکییەکانی خۆی سپاردە دەس ئیدارەی کۆچ و کۆچبەرانی وڵاتی تورکیا و بەشێکی زۆر کەمی بەرپرسانی کۆمیساریا تەنیا وەکوو چاودێرێک لە وڵاتی تورکیە ماونەتەوە و خۆیان لە هەموو کێشە و بابەتەکان دوور ڕاگرتووە. دیارە لەم نێوانەدا بەرپرسان و چاودێرانی ئیدارەی کۆچ و کۆچبەران بە پێی کەم ئەزموونی و قۆرسایی باری ڕیژەی پەنابەران هەم خۆیان و هەم زۆرێک لە پەنابەرانیان تووشی کێشە کردووە و بوارێکی ترس و دڵەڕاوکی لە نێوان پەنابەرانی نیشتەجێی ئەو وڵاتە جێگر بووە.\nبە پێی هەواڵێکی ناوەندی هەواڵنێری ئاناتۆلیا ماوەیەک پێش ئێستا تەرمی ٨ پەنابەر کە پێدەچێت زۆربەیان هاووڵاتی ئەفغانستان بن لە چیاکانی سنووری ئێران و تورکیە لە ژێر بەفری تواوەی زستانی ڕابردوو دوزراوەنەتەوە و لێکۆڵینەوە لە سەر ناو و کەسایەتی ئەو کەسانە هێشتا بەردەوامە.\nوەک ئاماژەمان پێدا زۆربەی ئەو کەسانەی روو لە وڵاتی تورکیە ئەکەن بە شێوەی نایاسایی و لە ڕێگەی سنووری نێوان ئێران و تورکیە لە ڕێگا چیا و کوێستانە سەرکەشەکانی ئەو وڵاتە دێنە ناو خاکی وڵاتی تورکیە و خۆیان بە پۆلیس و بەرپرسانی ئیدارەی کۆچبەرانی ئەو وڵاتە دەکەن کە بە داخەوە لەم دواییانەدا لە لایەن پۆلیسی ئەو وڵاتەوە تووشی دەمارگرژی و زۆر جار بەندکران و سننورداش کردن هاتوون. بە پێی سەرچاوەیەکی ماڵپەڕی هانا لە نزیکی شاری وان لە سەر سنووری نێوان هەر دوو وڵاتانی تورکیە و ئێران کەمپێکی پەنابەری بە ناوی کۆرۆباش سازکراوە کە نزیک بە ٢٠٠٠ پەنابەری ئێرانی و ئەفغانی و پاکستانی لە خۆگرتووە کە هاوکات لە خراپترین باری مرۆڤی دا ژیان بە سەر دەبەن و زۆربەی ئەو کەسانە ماوەی چەن مانگە لەو کەمپەدا بەند کراون لێپرسینەوەیان بۆ نەکراوە لە سەر دۆسیەکانیان و هەروەها بە پێی ئاماژەی ماڵپەڕی ناوبراو ڕێژەیەکی ٤٠٠ کەسی لە پەناخوازانی ئەفغانی دەستیان داوەتە مانگرتن و ماوەیەکی زۆرە نان و ئاویان نەخواردووە بەڵام بە داخەوە تا ئێستا هیچ هەوڵێک نەدراوە بۆ باشبوونی بارودۆخیان لە لایەن بەرپرسانی ئەو کەمپەوە.\nبە پێی هەواڵێکی دیکەی هەواڵنێری ئاناتۆڵی لە سەرەتای ئەمساڵی زایینەیەوە ڕێژەیەکی بەرچاوی ٢٠هەزار هاووڵاتی ئەفغانی لە وڵاتی تورکیە دەرکراون و هاوکات ڕێژەی ٣٥٠ هەزار هاووڵاتی سووریە بە هۆی ئارامبوونی وڵاتەکەیان گەڕاوەنەتەوە بۆ وڵاتی خۆیان. لەم نێوانەدا بەڵام بارودۆخی ئێرانیەکان زۆر ناڕوون و نادیارە ساڵی ٢٠١٤ هاووڵاتی ئێرانی سەید جەماڵ حۆسەینی سەرنووسەری ماڵپەڕی مافی مرۆڤی هێرانا لە کاتێک دا بە فەرمیی مافی پەنابەری لە لایەن کۆمیساریای باڵای نەتەوە یەکگرتووەکان پێدرابوو لە ئاپارتمانەکەی لە شاری نەوشەهیر لە ناوەڕاستی وڵاتی تورکیە تێرۆر کرا و هەتا ئێستاش بکوژ یان بکوژانی دۆسیەکەی نەدۆزرانەوە و کەیسەکەی لە لایەن پۆلیسی تورکیاوە تا ئێستا داخراوە. ئەم ماوە دواییانەش هاووڵاتیانی ئێرانی بە گشتی و کوردانی رۆژهەڵات بە تایبەتی لە بارودۆخێکی زۆر نالەبار و ناڕوون ژیان بە سەر دەبەن لە وڵاتی تورکیە لە لایەک هەڕەشە بۆ سەر خۆیان و بنەماڵەکانیان لە لایەن هێزە ئەمنییتەکانی ئێران بەردەوامە و لە لایەکی دیکەش بە هۆی کێشە و ئاڵۆزی دەوڵەتی تورکیە لە گەڵ کوردانی نیشتەجێی وڵاتەکەی مەترسی بەدی دەکرێت. باری ئابووری و دابەزینی نرخی لیری تورکی لە بەرانبەر دۆلاری ئەمریکی و قەیرانەکان ژیانی پەنابەرانی بە تەواوەتی ئاڵۆز کردووە سەرەڕای ئەوانەش ناڕوونی چارەنووسیان و نەبوونی مافە سەرەتاییەکان بۆ پەنابەران و ئەگەری دەرکردنیان خەوی لە چاویان زڕاندووە و دۆخەکەی زۆرتر ئاڵۆز کردووە.\nزۆربەی ئەو بوودجە و داهاتانەی لە لایەن یەکیەتی ئۆروپا و کۆمیساریای باڵای نەتەوە یەکگرتووەکان و ڕێکخراوە مرۆڤدۆستەکان بۆ کاروباری پەنابەران بەڕێدەکرێت سەرفی هەڵبژاردنەکانی یەک لە دوای یەکی دەوڵەتی تورکیە و ڕێکخستنی ئاوسانی ئابووری وڵاتی تورکیە دەکرێت و پەنابەران بە تایبەت پەنابەرانی ئێرانی لە کەمترین مافەکانی خۆیان بێ بەشن و لە لایەکی دیکەش مافی کارکردن تەنیا بە ڕێگای نایاسایی هەیە و پەنابەران ناچار لە دۆخێکی زۆر نالەباری دوور لە یاسا بنەڕەتیەکانی مرۆڤایەتی زیاتر لە ١٢ کاژێر و بە نیوەی مەعاشی ئاسایی لە کارگەکانی بیناسازی تاقەت پڕووکێن دا چالاکی و کار ئەکەن. ڕۆژنامەنووسان و چالاکانی مافی مرۆڤ زۆر بە هێواشی و بە دوور لە چاوی حکوومەت چالاکیەکانی خۆیان بەردەوام ئەکەن و زۆر جار ڕێگریان لێکراوە بۆ بەردەوامی چالاکیەکانیان.\nهەر وەک لە سەرەتای نووسراوەکەدا باسمان لێکرد بەشێکی زۆری پەنابەران تەنیا کۆچبەری ئابوورین و بۆ گۆڕانکاری لە ژیان و گوزەرانی بارۆدۆخی ئێستایان ڕوویان کردووەتە وڵاتی تورکیە بە هیوای ئەوەی دوای چەن ماوەیەک ڕوو بکەنە وڵاتانی ئۆرووپایی و ئامریکا و کانادا و وڵاتانی رۆژئاوا کە بە خراپتربوونی دۆخەکە و ڕاگرتنی چالاکیەکانی هەناردەکردنی پەنابەر لە ڕێگای کۆمیساریای باڵای نەتەوە یەکگرتیەکگرتووەکان بۆ وڵاتی ئەمنی سێهەم زۆربەیان بڕیاری گەڕانەوە ئەدەن و بە پێی سەرچاوەکان ئەم ماوە دواییە ڕێژەیەکی بەرچاو لە پەنابەرانی ئێرانی پاشگەزبوونەوە و گەڕاونەتەوە کە ئەوەش بووەتە هۆی بێ متمانەیی بەرپرسانی ئیدارەکانی کۆچ و کۆچبەران لە وڵاتی تورکیە و بڕوا و متمانەیان بە پەنابەرانی ئێرانی زۆر لاواز بووە یان بە تەواوی نەماوە و ئەوەش دۆخەکەی چەن هێندە نالەبار و ئاڵۆزتر کردووە. زۆر جاریش مەسەلەی جیاوازی ئایینی و کێشەکانی وەکوو ئامرازێک بۆ وەرگرتنی مافی پەنابەرێتی کراوەتە داردەستێک لە لایەن کۆمەڵگای ئێرانیەوە و دواتر لە لێکۆڵینەوەکان دا نادروستی بابەتەکان دەرکەوتووە و ئاشکرا بووە کە خاوەن دۆسیەکان هیچ کێشە و گرفتێکیان نیە و تەنانەت بە ڕێگای یاسایی و بە پاسپۆرت لە وڵاتەکەیان دەرکەوتوون. هەموو ئەم گرفتانە و وەک ئاماژەم پێدا کەم ئەزموونی و بەرچاوتەنگی بەرپرسانی کۆچ و کۆچبەرانی وڵاتی تورکیە کارێکی وایان کردووە کە ئیش و کارەکان نەک بە کەمی زۆر جار هیچ نەچوونەتە پێشەوە و بارگرانی تەنیا لە شەر پەنابەران و بنەماڵەکانیان ماوەتەوە و دوای ساڵانێکی زۆری چاوەڕوانی و وەک ئاماژەمان پێدا زۆربەیان دوای وەرگرتنی مافی پەنابەری بە پێی پەیناننامەی ژێنێڤ هەموو ڕێسەکانیان لێ بووە بە خوری و چارەنووسیان ناڕوونە و هەرکات مەترسی پێشهاتەیەکی نوێ و چاوەڕوان نەکراو ئەکەن.\nهه‌موو رۆژێ هه‌واڵی ده‌زگیركرانی كۆمه‌ڵێكی به‌رچاوی په‌نابه‌ر له شاره‌كانی ئێزمیر، ئێسته‌مبووڵ، باڵكسیر، ئه‌نكه‌ره و شاره‌كانی سه‌ر سنووری یوونان ده‌كه‌وێته به‌ر چاوی بینه‌رانی میدیاكان و ماڵپه‌ڕه هه‌واڵنێریه‌كان بۆ ده‌ربازكردنی ژیانی خۆیان و ماڵ و منداڵیان له قه‌یرانی توركیه و گواستنه‌وه به‌ره‌و وڵاتێكی رۆژئاوایی به‌ڵام سه‌ره‌ڕای هه‌موو گرفته‌كان رێكخراوه مه‌ده‌نی و مافی مرۆڤیه‌كان و رێكخراوی كۆمیساریای باڵای نه‌ته‌وه یه‌كگرتووه‌كان بۆ ساتێكیش هه‌ستیان نابزوێت و دڵیان به ره‌حم نایه‌ت به پێی سه‌رچاوه‌كان ته‌نیا ساڵی 2015 له ڕه‌وتی كۆچی به‌ربڵاوی په‌نابه‌ران به‌ره‌و ئۆروپا زیاتر له ده هه‌زار منداڵ بێ سه‌ر و شوێن بوون و له بنه‌ماڵه‌كانیان دابڕاون هه‌ر وه‌ها ئه‌م ماوه به هۆی داخرانی رێگا نایاساییه‌كانی نێوان ئێران و توركیه كومه‌ڵێكی دیكه‌ی په‌نابه‌ری ئێرانی، ئه‌فغانی و پاكستانی له رێگا هه‌ورازه‌كان زۆر به سه‌ختی و دوای ماندوو بوونێكی زۆر خۆیان ئه‌گه‌یه‌ننه خاكی وڵاتی توركیه كه زۆربه‌یان له شاره سنوورییه‌كانی وه‌كوو وان و هه‌كاری له لایه‌ن پۆلیسی وڵاتی توركیه دێنه گرتن و بۆ ماوه‌یه‌كی زۆر له كه‌مپه په‌نابه‌ره‌ییه‌كان ئه‌یانھێڵنه‌وه له خراپترین دۆخی ژیان و زۆر جار بۆ ماوه‌ی چه‌ند مانگ لێپرسینه‌وه‌یان لێ ناكرێت.\nبه پێی هه‌واڵێكی دیكه‌ی ماڵپه‌ڕی هانا كه زانیاری له سه‌ر رةوشی په‌نابه‌ران ئه‌خاته به‌ر چاوی بینه‌رانی له ماوه‌ی چه‌ن مانگی ڕابردوو ڕۆژنامه‌وانێك و چالاكێكی مافی مرۆڤی به ناوی حه‌مید ره‌زا ئه‌مینی ناسراو به “ئاریۆ به‌رزه‌ن” له هاتنه ناو خاكی توركیه له نزیكی شاری وان له لایه‌ن پۆلیسی كۆچبه‌ری ئه‌و وڵاته‌وه له كه‌مپی كۆرۆباش به‌ندكرا ید ره‌زا یان وه و زیاتر له ماوه‌ی سێ مانگه هێشتا چاره‌نووسی ناوبراو نادیاره و له گه‌ڵ ئه‌وه‌ی بنه‌ماڵه‌ی ناوبراو داوای یارمه‌تیان له زۆربه‌ی رێكخراوه مافی مرۆڤیه‌كان و هاوكات رێزدار جاوید ره‌حمان به‌رپرسی تایبه‌تی نه‌ته‌وه یه‌كگرتووه‌كان بۆ كاروباری ئێران كردووه تا ئێستاش ناوبراو له كه‌مپی ناوبراو به‌ندكراوه و ئاكامی دیار نیه. زۆرن ئه‌و په‌نابه‌رانه‌ی ساڵانێكی زۆره ماڵ و نیشتمانی خۆیان به جێهێشتووه بۆ ئه‌وه‌ی ژیانێكی ئارام و بێ كیشه‌یان بێت به‌ڵام تا ئێستاش ئاكامی دۆسیه‌كانیان نادیاره و منداڵه‌كانیان له خراپترین دۆخی گۆنجاو و له ڕه‌وشێكی ته‌واو نادیار دا باڵا ده‌كه‌ن. به بێ ئه‌وه‌ی داهاتوو و دوارۆژیان دیار بێت\nڕه وشی په نابه ران له تورکیا، ئەمین خوالە، ماڵپه ڕی په نابه ری هانا،\nPrevious articleدرخواست خانواده “حمیدرضاامینی” برای آزادی وی از زندان ترکیه\nNext articleبەردەوامی کێشە و ئاڵۆزییەکانی نێوان ئێران و ئامریکا و له ئاكام دا كه‌وتنه‌ڕێی چه‌ن ملوێن پەناخواز بەرەو ئەوروپا\nمسائل و مشکلات پناهجویان زرتشتی در ترکیه در گفتگو با فعالین...


11:12 - 26/06/2020 94705 جار خوێندراوەتەوە\nوه‌زاره‌تی دارایی و ئابوری هه‌رێمی كوردستان ئاشكرایكرد كه سبه‌ینێ موچه‌ی وه‌زاره‌تی ته‌ندروستی دابه‌شده‌كرێت، به‌پێی زانیارییه‌كانی "زه‌مه‌ن" هه‌ر له‌م هه‌فته‌یه‌دا دوو وه‌زاره‌تی تر موچه وه‌رده‌گرن.\nراگه‌یاندنی وه‌زاره‌تی دارایی و ئابوری رایگه‌یاند، سبه‌ینێ شه‌ممه، وه‌زاره‌تی ته‌ندروستی وه‌ك یه‌كه‌م وه‌زاره‌ت موچه وه‌رده‌گرێت.\nوه‌زاره‌تی دارایی ئاشكراینه‌كردوه كه دوای ته‌ندروستی كه‌ی و كوێ موچه وه‌رده‌گرێت، به‌ڵام سه‌رچاوه‌یه‌كی تایبه‌ت به دیجیتاڵ میدیای "زه‌مه‌ن" ی وت، پاره‌ی پێویست له‌به‌رده‌سته و هه‌ر ئه‌م هه‌فته‌یه وه‌زاره‌ته‌كانی ناوخۆ و پێشمه‌رگه‌ش موچه وه‌رده‌گرن.\nئه‌نجومه‌نی وه‌زیرانی هه‌رێم له دوا كۆبونه‌وه‌یدا بڕیاریدا 21% ی موچه‌ی فه‌رمانبه‌ران بۆ مانگی داهاتوو ببڕێت، هاوكات 50% ی موچه‌ی پله باڵاكان و خانه‌نشینانی پله باڵا ده‌بڕێت و ئه‌و كه‌سانه‌ش كه موچه‌كه‌یان 300 هه‌زار و بۆ خواره‌وه‌یه هیچی لێ كه‌مناكرێته‌وه.\nئامارێکی دڵخۆشکەری کۆرۆنا لە سلێمانیە\nئه‌ردۆغان لە بارەى شەنگالەوە؛ شەوێک لەناکاو دێین\nنزیکەى 1000 توشبوى کۆرۆنا چاکبونەوە\nکاتژمێرێکە فرۆکە جەنگیەکانی تورکیا بۆردومانی باڵەکایەتی دەکەن\nئه‌ردۆگان هه‌ڕه‌شه‌ی له‌شكركێشی بۆ ناو هه‌رێم ده‌كات\nوه‌زاره‌تی ته‌ندروستیی مردنی ژماره‌یه‌ك توشبووی راگه‌یاند\n١١ بەنداوی دیكە له هه‌رێم دروست دەكرێن\nواده‌ی سه‌ردانیكردنی شاندی هه‌رێم بۆ به‌غدا راگه‌یه‌نرا


دڵشـاد شـێخان : ئیجە ، گۆڕستانێ بۆ تەرمى ئەم حکومەتە . – WTARIKURD\nئەم نووسینە ڕەخنەئامێزە ، لە دژى بێ هەڵوێستى نەتەوە یەکگرتووەکان (UN)ە لە هەمبەر کارەساتە مرۆییەکان لە کوردستان بە گشتى و هەرێمى باشوورى کوردستان بە تایبەتى .\nپێناسەیەک بۆ ئەو هەرێمەى کە پێى دەڵێن ئارام .\nمەترسیدارترین شوێن بۆ ژیان ، “هەرێمى باشوورى کوردستان ” ـە کە گرووکارەکانى دەمڕاستى ناوەوە و دەرەوەن ، ئیلهامى خۆتان لەوان وەردەگرن ، بە پاساوى ” هەرێمێکى ئارام ” خێر لەخۆنەدیوەکانمان لە مافى پەنابەرێتى بێ بەش دەکەن ، چونکە گوێتان قوڵاخ کردووە بۆ قسەکانى دەسەڵاتێ کە بووەتە بازرگان و خوێنى گەل دەمژێ . لە ڕاستیدا دەبێ شۆڕببنەوە بۆ ناو واقیعى ژیانى کەس وکارى ئەنفالکراوان و بەرکەوتوانى کیمیاباران و دایکى شەهیدان و کەس و کارى بێ سەروشوێن کراوەکانى سەردەمى ڕژێمى بەعس و حوکمڕانى کوردى .\nئاگر شتێکە و سوتان شتێکى دیکە ، زۆر بە ئاسانى دەتوانین لە گۆشەنیگاى جیاوازەوە بەپێى کولتوورە جیاوازەکان لە ماناى ئاگر تێ بگەین ، بەڵام ناتوانین لە چییەتى سوتان تێ بگەین تا نەسوتێین . کێ لە سوتانى باوکى ” ئایلان ” تێدەگات ؟\nئەرێ گەلۆ کە ئێوە لە ماناى سوتانى تاکە مرۆڤێ تێ ناگەن ! ئەى چۆن دەتوانن لە جینۆساید کردنى نەتەوەیەک تێ بگەن ؟ مرۆڤایەتى ئەوندە کاڵفامە کە لە بەها مرۆییەکان تێ نەگات ! هەرگیز باوەڕ بەم بارودۆخە ناکەم کە ، مرۆڤ لەسەر مرۆڤایەتى نایەتە دەنگ ، لەگەڵ ڕەگەزى مرۆیى خۆى بێگانەیە ! کەسێ مافى ئەوەى نەبێ لە ڕووبەرێکى دیکەى ئەم گێتییە بژى ، واتە : بەندەکانى جاڕنامەى گەردونى مافەکانى مرۆڤ لە دەرەوەى پیت و وشە و قسەى بریسکەدار درۆیەکى گەورەیە . ئاگرى کوردستان پیشەسازییەکانى ئێوە بەگەڕدەخات ، هێشتا منەتمان لەسەر دەکەن ! تا کەى تەماشا دەکەن ؟ ئەوە کورد و کوردستانە ، نەتەوە و خاکێکە ، ڕەگەزێکە لە ئێوە ، ڕووبەرێکە لە زەوى ، دەسوتێ . یان ڕەنگە ئێمەتان بە مشک و کوردستانیشتان بە تاقیگە هەژمار کردبێ ، باشە ئەنجامەکانى ئەو تاقیکردنەوەیەمان پێ بڵێن ، چونکە دەست و پەنجەتان لەگەڵ زانست و لێکۆڵینەوە هاوچەرخەکان نەرم کردووە و بەڵکو سەرەداوێکى ڕەگەزى ئێمەتان بۆ ئاشکرا بوو بێت .\nدەزانن چیتان لێ کردوین ؟ دەزانم کە نازانن ، بۆیە من وەڵامتنا دەدەمەوە : لە ترسى ئێوە بە شوێن گۆڕە وونبووەکانى دیکاتۆرەکاندا دەگەڕێین بەڵکو مانایەک بە بوونمان ببەخشن ! ئەگەر قسەکانى خۆتان لە بیر کردووە بە بیرتان دێنمەوە کە ، ( جاڕنامەى گەردونى مافەکانى مرۆڤ ) ە . دامەزراوە و ڕێکخراوە نێودەوڵەتییەکانى کۆمەڵگەى مەدەنى بۆ داکۆکیکردن لە مافەکانى مرۆڤ لە کوردستان ، لە درۆیەکى گەورە بەولاوە شتێکى تر نەبوون و نین . ئەگەر وانییە ، ئەى بۆچى نەیانتوانیوە ” ڕاى گشتى ” بەلاى خۆیاندا ڕابکێشن و بیکەنە دادوەر بۆ دادپەروەرى کردن لە نێوان بەرگرى مەدەنى ناتوندوتیژى و دژبەرەکەى ( دەسەڵات ) ڕوونتر بڵێم نان بە گێلى ئێمەوە دەخۆن ؟ پێویستە خەبات بکەین لە دژى ئەو هێزانەى کە لە ناوەوە مۆرانەئاسا خەریکى داڕزاندنى ئەم کۆمەڵگایەن و ئەو هێز ولایەنانەش کە لە دەرەوەى نیشتمان هێز و بازوون بۆ دوژمنانى ناوەوەى کوردستان ، بەڵام چۆن ؟ وەڵاممان بدەنەوە ، چونکە ئێوە خاوەنى قسە جوانەکانن . سەراسیمە تیاماوم شەمەندەفەرەکەتان کە لێوان لێوە لە مافەکانى مرۆڤ بۆ مرۆڤایەتى لە ساڵى (1948)ەوە لە کۆمەڵەى کشتى نەتەوە یەکگرتووەکان بەڕێکەوتووە کەچى ئەوە ساڵى (2016)ەیە و هێشتا نەگەیشتووەتە وێستگەى کوردستان کە “میزۆپۆتامیا لانکەى مرۆڤایەتییە “.\nئەڵبەتە باوەڕم بە ” خەباتى بەرەنگاریکردنى ناتوندوتیژى ” هەیە لە ڕێگەى زەمینە سازى و ئامادە کردنى ژمارەیەکى زۆرى خەڵک بۆ مەیلى ئەنجامدانى کردارگەلێک لە پێناو چاکەى گشتى و بنبڕ کردنى بەرژەوەندییە تایبەتییەکان . بە بۆچوونى من ، پەنا بردن بۆ جەنگ لە دژى هەر دەسەڵاتێکى ستەمکار بونیاد ( ستراکچەر )ى کۆمەڵگا وێران دەکات ، هیچ پاساوێکى لۆژیکى و ئەخلاقى نییە کە ڕەوایەتى بە جەنگ بدات ، چونکە ئەوپەڕى توندوتیژییە ، ئەگەرچى پەینى خاکى توندوتیژى بریتییە لە نەبوونى دادپەروەرى کۆمەڵایەتى ( چەوساندنەوە ) ، هەرچەندە گومانم هەیە لەوەى کە ئێوە باوەڕتان بە خەباتى بەرەنگاریکردنى ناتوندوتیژى هەبێت . ئێوە ، باسى جاڕنامەى گەردونى مافەکانى مرۆڤ دەکەن لە کاتێکدا لە ڕێگەى زومى کامێراکانتان فۆکۆس دەخەنە سەر ئازارەکانمان بۆ پێشانگا فۆتۆگرافییەکان و فیلمە سینەماییەکانتان کە دەشێ ببنە پاڵێوراوى باشترین فۆتۆگراف و فیلمى ساڵ و خەڵات وەربگرن لەسەر حسابى (ئایلان) ـەکان . ئەگەر مافەکانى مرۆڤ گەردونى بێت ئەوا نیشتمان واتە هەموو جیهان ، کەچى بە قسەش بەو ڕووبەرەى ژێر پێتان بڵێم نیشتمانى من ، تاوانە . ئاوڕدانەوەیەک لە گریکى کۆن بە پێویست دەزانم کە ، ئەرستۆ دەڵێ : ( هاوڵاتى ئەو کەسەیە چاکەکار بێت ) ، بەڵام بە تێگەیشتنى ئێوە هاوڵاتى ئەو کەسەیە کە چاوى شین و قژى زەرد و باڵا بەرز بێت! ئەگەر وانییە ئەى بۆچى گیرفانى قاچاخچییەکان بە خوێنى ئێمە گەرم دەکەن؟ بە واتایەکى دیکە ئێوە ، دەمانکەن بە پاروویەکى ئاسان بۆ مافیاکان . ئێمە لە بارودۆخێکى بێ سنوورى خراپیدا دەژین ، بۆیە کۆچکردن بۆ هەناوى دەریا مێهرەبانەکان زۆر شەرەفمەندانەترە لە مردنێک بە بەرچاوى دایک و باوک و خوشک و برا لە نیشتیمانى خۆت . ” جیاوازیمان لەگەڵ ئێوە ئەوەیە کە، نیشتیمانێکتان هەیە بۆ ژیان ، بەڵام ئێمە نیشتیمانێکمان هەیە بۆ ژان .\nمن ، ژیانێکى شەرەفمەندانەم دەوێ کە ، هیچى لە ژیانى ئەوانى دیکە کەمتر نەبێ . ئێوە ، بە تاوانى دەزانن ، بەڵام من بە مافى خۆمى دەزانم . سیستەمى دیموکراسى ڕاستەقینە بریتى نییە لە ئازادى دەنگدان و قسە کردن کە لێى بێ بەشین ، بەڵکو بریتییە لە چۆنایەتى ژیان کە شایانى مرۆڤ بێت . ئیتر بە فیزەوە تەماشامان مەکەن ، ئەو زیادانەى هەتانە ئەو کەموکوڕیانەیە کە هەمانە ، واتە : مرۆڤایەتى بە هۆى بێ دادى باڵانسى تێکچووە ، لە ڕاستیدا ژیان پارسەنگە . ئەگەر دەستبەردارى خودسەنتەریتان نەبن ، ئەوا ناچار دەبم بڵێم مۆدێرن و بێ ئەخلاقى دوانەن کە ئێوە دایکیانن .\nکورد ، بووەتە هاڕاوەى بەرداشى بەرژەوەندییەکانتان، خۆشگوزەرانیەکانتان لەسەر حسابى مردنى ئێمەیە ، تەنها بیرتان لەلاى ئەوەیە ژمارەیەک بچێتە سەر ژمارە حیسابیەکەتان . پیشەسازى و تەکنەلۆژیاکانتان ئارامى لە مرۆڤایەتى هەڵگرت ، مرۆڤى پارچەپارچە کرد ، شێوە و ڕەنگ و پێکهاتەى زەوى گۆڕى ، ئاو و هەواى پیس کرد ، کۆیلایەتى لە نێو جل و بەرگى ئەفەندیەک بە یاسایى کرد ، لەوەش واوەتر دەڕۆم و دەڵێم دەوڵەتە مۆدێرنەکانتان چەند کەسێکى کردووە بە دەمڕاستى کۆمەڵگا بە ناوى سیاسەتمەدار لە کاتێکدا لە نێوان ئەوان و خەڵک دیوارى کۆنکرێت و زرێپۆش هەیە . بۆیە وا خەریکە خەون بە نەمانى دەوڵەتەوە دەبینم ، چونکە لە سەردەمى بێ دەوڵەتیدا زەوى و مرۆڤ لەگەڵ یەکترى زۆر مێهرەبان بوون .\nئەگەر ئێوە لە خەمى ئەم هەسارەیەن ئەوا چۆن بەکوڵتان هێناوە ئارامیشى بکەنەوە ، وەک دەڵێن : ( زەرەر و زیان لە نیوە بگەڕێتەوە قازانجە ) ، چونکە شێرپەنجە کە تەشەنەى سەند ، جەستەى مرۆڤ دادەڕزێنێ . ئیتر بەسە با پێکەوە بژین و لێبووردەیى بکەینە دایک بۆ لە دایک بوونى جیهانێکى ناتوندوتیژ .\nرێبوار حەمەوەیس : بەرەو چاکسازى راستەقینە .


لە هه‌ولێر یاد‌ی "شه‌هیدانی توركمان" كرایەوە\n09:49 - 16/01/2021 58 جار خوێندراوەتەوە\nله هه‌ولێر رێوره‌سمی یاد‌ی ئه‌و "سه‌ركرده توركمانان"ه كرايەوە، كه رۆژی ١٦ی كانوونی دووه‌می ساڵی ١٩٨٠ له‌لایه‌ن رژێمی به‌عسه‌وه له‌سێداره‌دران.\nله‌چوارچێوه‌ی چالاكییه‌ك له‌ژێر ناونیشانی "١٦ی كانوونی دووه‌م رۆژی شه‌هیدانی توركمان" كه له باره‌گای لقی هه‌ولێری به‌ره‌ی توركمانی عێراق به‌ڕێوه‌چوو، ئایدن مه‌عروف وەزیری هەرێم بۆ کاروباری پێکهاتەکان و ئه‌ندامی ئه‌نجوومه‌نی به‌رێوه‌بردنی به‌ره‌ی توركمانی و كاربه‌ده‌ستان و ئه‌ندامانی پارته‌كه و خانه‌واده‌ی شه‌هیدەكان ئاماده‌بوون.\nله‌میانی رێوره‌سمه‌كه‌دا، ئایدن مه‌عروف وتارێكی پێشكه‌شكرد و وێڕای ئاماژه‌دان به‌وه‌ی كه ١٦ی كانوونی دووه‌م له مێژووی توركمانه‌كاندا رۆژێكی گرنگه، باسی له‌وه‌شكرد ٤١ ساڵ له‌مه‌وبه‌ر سه‌ركرده توركمانه‌كان له‌لایه‌ن حیزبی به‌عسه‌وه له سێداره‌دراون.\nئایدن مه‌عروف، تیشكی خسته‌سه‌ر ئه‌وه‌ش كه یادی رۆژی شه‌هیدانی توركمان له سه‌رجه‌م ناوچه توركماننشینه‌كان له‌لایه‌ن به‌ره‌ی توركمانی عێراقییه‌وه ده‌كرێته‌وه و جه‌ختی له‌وه‌كرده‌وه شه‌هیده‌كان سیمبولی توركمانانن.


پارەی قورئان خوێندن دیاریكراچەند بڕیارێك دەربارەی قورئان خوێندن لە پرسەی ژنان دەركرا – تۆڕی میدیایی خەڵک\nپارەی قورئان خوێندن دیاریكرا\nچەند بڕیارێك دەربارەی قورئان خوێندن لە پرسەی ژنان دەركرا\n2019/04/15 - 7:07 PM\nبەرێوەبەرایەتی گشتی ئەوقاف و كاروباری ئاینی پارێزگای سلێمانی چەند بڕیارێكی تایبەت بە قورئان خوێندنی ناو پرسەی ژنان دەردەكات و ڕایدەگەیەنێت، ئەگەر لە ناو ژنان قورئان خوێن هەبوو تایبەتمەندی بەوان دەدرێت، ئەگەرنا تایبەتمەندی سەرەكی بە مامۆستایانی نابینا بدرێت.\nبەڕێوەبەرایەتی گشتی ئەوقافی سلێمانی لە ئاگادارییەكدا، كە وێنەیەكی دەست (خەڵك) كەوتووە ڕایگەیاندووە، پاڵپشت بە نووسراوی یەكێتی نابینایانی كوردستان ژمارە (١٧٧) ٢٠١٨/١١/٤ و نووسراوی یەكێتی زانایان لقی سلێمانی ژمارە (٩٢) لە ٢٠١٨/١١/٢٧ تایبەت بەخوێندنی قورئانی پیرۆز لەهۆڵەكانی پرسەی ژناندا، كە داواكارن لەكاتی پرسەكاندا یان هەربۆنەیەكی دیكەی ئایینی ئەگەر لەناو خوشكان قورئان خوێن هەبوو ئەوكات تایبەتمەندی سەرەكی بە ئەوان دەدرێت.\nدەشڵێت: “ئەگەر لە ناو ژنان قورئان خوێن نەبوو ئەوكات تایبەتمەندی سەرەكی بەمامۆستایانی نابینا بدرێت هەتا ببێتە هاوكارێكی باش بۆبژێوی ژیانیان”.\nڕاشیگەیاندووە، بەپێی ڕێنمایی وەزارەتی ئەوقاف خوێدنی قورئان لە پرسەكاندا لە 75 هەزار دینار زیاتر نەبێت بە ئامێری بڵندگۆشەوە، هەروەها نابێت دەنگی بڵندگۆكان (سماعە) ئەوەندە بەرز بێت ببێتە هۆكاری بێزاری و هەراسانی میوانانی پرسە.\nبەرێوەبەرایەتی گشتی ئەوقافی سلێمانی داوا لە وتاربێژەكان دەكات لەڕێی مینبەرەكانتانەوە لەوتاری ڕۆژانی هەینیدا جەخت لەم خاڵانە بكرێتەوە و هانی خەڵك بدرێت بۆ جێبەجێكردنی.\nپارێزگای سلێمانیژنانقورئانوەزارەتی ئەوقاف\nبكوژی ئەو كەسەی لە قەڵادزێ بە چەقۆ كوژرا دەستگیر كرا\nكارگەكانی دروستكردنی ئۆتۆمبێلی كیا و هيۆندای دەهێنرێنە عیراق


ژیان | کوردستان | سه‌رۆك و جێگرى سه‌رۆكی په‌رله‌مان له‌گه‌ڵ گروپێک لە په‌رله‌مانتارانى به‌ریتانیا گفتوگۆیانکرد\nسه‌رۆك و جێگرى سه‌رۆكی په‌رله‌مان له‌گه‌ڵ گروپێک لە په‌رله‌مانتارانى به‌ریتانیا گفتوگۆیانکرد\n2020-07-21 | 442 جار خوێندراوەتەوە\nرێواز فایه‌ق سه‌رۆكی په‌رله‌مان و هێمن هه‌ورامی جێگرى سه‌رۆكی په‌رله‌مانی كوردستان\nسه‌رۆك و جێگرى سه‌رۆكی په‌رله‌مانی کوردستان دۆخی سیاسی و ئابوورى و ته‌ندروستی و په‌یوه‌ندییه‌كانی هه‌رێم و به‌غدایان له‌گه‌ڵ گروپی په‌رله‌مانتارانى دۆستی كوردستان له‌په‌رله‌مانی به‌ریتانیا تاوتوێکرد.\nسەرۆکی پەرلەمان: نزیکەی ساڵێکە هیچ نەما بۆ پەسەندکردنی پێشنیازە یاساکانی پاراستنی بەرهەمی ناوخۆ نەیکەین\nسەرۆکایەتی پەرلەمانی کوردستان لە راگەیەندراوێکدا بڵاویکردەوە، پاشنیوه‌ڕۆی ئه‌مڕۆ سێشه‌مه 2020/7/21، د.رێواز فایه‌ق سه‌رۆكی په‌رله‌مانى كوردستان و هێمن هه‌ورامی جێگرى سه‌رۆكی په‌رله‌مانی كوردستان له‌گه‌ڵ گرووپی په‌رله‌مانتارانى دۆستی كوردستان له‌په‌رله‌مانی به‌ریتانیا له‌رێگه‌ی ڤیدیۆ كۆنفڕانسێكه‌وه كه له‌لایه‌ن نوێنه‌رایه‌تیی حكومه‌تی هه‌رێم له‌وڵاتی به‌ریتانیا رێكخرابوو، تیشكیان خستووتە‌سه‌ر دۆخی سیاسی و ئابوورى و ته‌ندروستى و په‌یوه‌ندییه‌كانی نێوان هه‌رێمی كوردستان و حكومه‌تی فیدرالیى عێراق .\nئاماژە بەوەشکراوە، له‌ڤیدیۆ كۆنفڕانسه‌كه‌دا سەرۆکی پەرلەمانی کوردستان رایگەیاندووە، دانوستاندنه‌كانى نێوان هه‌رێم و به‌غدا به‌رده‌وامن بۆ گه‌یشتن به‌رێككه‌وتن له‌سه‌ر ئه‌و كێشه هه‌ڵپه‌سێرداوانه‌ى نێوان هه‌ردوولا و هیوادارین كێشه‌كان له‌رێگه‌ی لێكتێگه‌یشتن و به‌پێی ده‌ستوورى عێراق چاره‌سه‌ر بكرێن.\nسه‌باره‌ت به‌دۆخى ئابووریی هه‌رێمیش، سه‌رۆكی په‌رله‌مانی كوردستان ئاماژه‌ی به‌وه‌کردووە، كه‌هه‌وڵه‌كان به‌رده‌وامن بۆ چاره‌سه‌ركردنی دۆخی ئابوورى و بۆ ئه‌و مه‌به‌سته‌ش حكومه‌تى هه‌رێم ده‌ستیكردووه به‌جێبه‌جێكردنی هه‌نگاوه‌كانی پرۆسه‌ی چاكسازی و پشتیوانی و ئاماده‌یى په‌رله‌مانیشی بۆ حكومه‌ت ده‌ربڕی كه له‌ڕووی یاساییه‌وه هه‌رشتێك پێویست بێت بۆ ئه‌و پرۆسه‌یه درێغی لێناكه‌ن.\nئەوەشی خستووەتەڕوو، كه ناكرێت هه‌رێمی كوردستان ته‌نیا پشت به‌كه‌رتی نه‌وت و وزه ببه‌ستێت وه‌ك سه‌رچاوه‌یه‌كی سه‌ره‌كیی داهات، به‌ڵكو پێویسته گرنگی به‌كه‌رته‌كانی دیكه‌ش بدات به‌تایبه‌ت هه‌ردوو كه‌رتی كشتوكاڵ و پیشه‌سازی .\nلای خۆشیەوە هێمن هه‌ورامی جێگرى سه‌رۆكی په‌رله‌مانی كوردستان له‌ڤیدیۆ كۆنفڕانسه‌كه‌دا ئاماژه‌ی به‌وه کردووە كه هه‌وڵه‌كانی په‌رله‌مانی كوردستان بۆ راپه‌ڕاندنی ئه‌رك و كاره‌كانی به‌رده‌وامه له‌به‌دواداچوونى كاره‌كانی حكومه‌ت و ده‌ركردنی ئه‌و یاسایانه‌ی كه‌پێویستن بۆ خزمه‌تكردنی زیاتری خه‌ڵكی كوردستان .\nهه‌روه‌ها باسی له‌پرسی مووچه كردووە و رایگه‌یاندووە، له‌رێگه‌ی هه‌وڵی هه‌مه‌لایه‌نه‌وه هه‌نگاوه‌كان به‌رده‌وامن بۆ چاره‌سه‌ركردنی ئه‌و پرسه و له‌هه‌مانكاتیشدا دانوستاندنه‌كان له‌گه‌ڵ به‌غدا به‌رده‌وامن بۆ گه‌یشتن به‌ڕێككه‌وتن.\nراشیگەیاندووە، كێشه‌ی نێوان هه‌ولێر و به‌غدا ته‌نیا مووچه نییه، به‌ڵكو چه‌ندین پرسی تریش هه‌ن كه تائێستا به‌هه‌ڵپه‌سێردراوی ماونه‌ته‌وه وه‌ك پرسی كه‌ركوك و ناوچه دابڕێنراوه‌كانی تر.\nهەر لە راگەیەندراوەکەی پەرلەمانی کوردستاندا هاتووە، مه‌به‌ست له‌سازكردنی ئه‌و ڤیدیۆ كۆنفڕانسه بۆ ئاماده‌كردنی راپۆرتێكه له‌سه‌ر دۆخی هه‌رێمی كوردستان بۆ په‌رله‌مان و حكومه‌تی به‌ریتانیا له‌لایه‌ن گرووپی په‌رله‌مانتارانى دۆستی كوردستان، كه ساڵانه بۆ ئه‌و مه‌به‌سته سه‌ردانی هه‌رێمی كوردستان ده‌كه‌ن و له‌گه‌ڵ دامه‌زراوه‌كانی هه‌رێم كۆده‌بنه‌وه، به‌ڵام ئه‌مساڵ به‌هۆی ڤایرۆسی كۆڕۆناوه گرووپه‌كه له‌رێگه‌ی ڤیدیۆ كۆنفڕانسه‌كه‌وه راپۆرته‌كه‌یان ئاماده ده‌كه‌ن .\nئاماژە بەوەشکراوە، له‌گرووپی په‌رله‌مانتارانى دۆستی كوردستان له‌په‌رله‌مانی به‌ریتانیا، هه‌ریه‌كە له رۆبه‌رت هاڵفۆن سیاسه‌تمه‌دار و ئه‌ندام په‌رله‌مانی پارتی پارێزگاران و جاك لۆپرستی ئه‌ندام په‌رله‌مانی پارتی پارێزگاران و فیریال كلارك ئه‌ندام په‌رله‌مانی پارتی كار و جه‌یسن مه‌كارنتی سیاسه‌تمه‌دارو ئه‌ندام په‌رله‌مانی پارتی پارێزگاران گارى كێنت سكرتێری گرووپی په‌رله‌مانتارانی به‌ریتانیا بۆ دۆستایه‌تیی هه‌رێمی كوردستان له‌ڤیدیۆ كۆنفڕانسه‌كه‌دا به‌شداربوون و تیایدا راو سه‌رنج و پێشنیازه‌كانی خۆیان سه‌باره‌ت به‌و پرسانه خسته‌ڕوو كه له‌ڤیدیۆ كۆنفڕانسه‌كه‌دا خرانه‌ڕوو و چه‌ندین پرسیاریشیان ئاراسته‌ی سه‌رۆكی په‌رله‌مان و جێگرى سه‌رۆكی په‌رله‌مان كرد و ئه‌وانیش لای خۆیانه‌وه وه‌ڵامی پێویستی سه‌رجه‌م پرسیاره‌كانیان دایه‌وه.


نوێترین ئاماری تووشبوون و مردن بە كۆرۆنا لە جیهاندا بڵاوكرایەوە - تۆڕی میدیایی خەڵک\nئامارێكی نوێی تووشبوون بە ڤایرۆسی كۆرۆنا بڵاودەكرێتەوە، و بەپێی ئامارەكەش ژمارەی تووشبوون بە ڤایرۆسی كۆرۆنا لە جیهاندا 182.2 ملیۆن كەسی تێدەپەڕێنێت.\nبەپێی دوایین ئاماری تایبەت بە پەتا جیهانییەكە، ئەمڕۆ پێنج شەممە، ژمارەی تووشبوانی كۆرۆنا بۆ 182 ملیۆن و205 هەزار كەس بەرزبۆوە.\nهەر لەو چوارچێوەیەدا ژمارەی حاڵەتەكانی گیانلەدەستدا گەیشتە 3 ملیۆن و زیاتر لە 947 هەزار كەس، بەپێی زانیارییەكانی ئاژانسی هەواڵی (بلۆمبێرگ)، تائێستا لە جیهاندا سێ ملیار و 59 ملیۆن كەس ڤاكسینی دژە كۆرۆنایان وەرگرتووە.\nلەو دەمەی بۆ یەكەمجار لە مانگی كانوونی یەكەمی 2019وە پەتاكە لە چینەوە دەركەوت، تووشبوون بە ڤایرۆسی كۆرۆنا لە زیاتر لە 220 وڵات و ناوچەی جیاجیای جیهاندا بڵاوبۆتەوە.\nتەندروستی دەربەندیخان ڕوونكردنەوەیەك بڵاودەكاتەوە


به‌ڕێوه‌به‌رایه‌تی گومرگی هه‌ڵه‌بجه ده‌كرێته‌وه\n11/22/2018 7:47:06 PM 57 جار خوێندراوه‌ته‌وه\nبه‌یانی ئه‌مڕۆ 22-11-2018 به‌ڕێوه‌به‌رایه‌تی پۆلیسی گومرگی هه‌ڵه‌بجه به ئاماده‌بوونی ژماره‌یه‌كی زۆر له‌كه‌سایه‌تی حكومی و حزبی و وه‌فدی حكومه‌تی عیراق كرایه‌وه.\nسه‌ره‌تایی مه‌راسیمه‌كه به خوێندنی چه‌ند ئایه‌تێك له قورئانی پیرۆز ده‌ستیپێكردو پاشان هه‌ردوو سروودی نیشتمانی عیراقی فیدراڵ و هه‌رێمی كوردستان پێشكه‌شكرا.\nپاشان عه‌قید بیلال عه‌بدولجه‌بار به‌ڕێوه‌به‌ری به‌ڕێوه‌به‌رایه‌تی گومرگی هه‌ڵه‌بجه وته‌یه‌كی پێشكه‌شكردو ئاماژه‌ی به قورباییه‌كانی ئه‌و پارێزگایه كرد له‌سه‌رده‌می رێژمی پێشووی عیراق و وتیشی، له‌م بۆنه‌یه‌دا سه‌ری رێز و نه‌وازش بۆ شه‌هیدانی كوردستان و هه‌ڵه‌بجه داده‌نوێنین.\nئاماژه‌ی بۆئه‌وه‌شكرد: سوپاسی حكومه‌تی عیراق ده‌كه‌ین كه ئه‌م به‌ڕێوه‌به‌راتییه‌ی له پارێزگای هه‌ڵه‌بجه كرده‌وه‌و له‌مڕۆوه هه‌ڵه‌بجه پێده‌نێته قۆناغێكی دیكه‌ی گه‌شه‌كردنه‌وه.\nله‌پاشان ئازاد تۆفیق پارێزگاری هه‌ڵه‌بجه وته‌یه‌كی پێشكه‌شكردو رایگه‌یاند: تاكه به‌ڵگه‌ی هه‌بوونی چه‌كی كۆمه‌ڵكوژی رێژمی پێشووی عیراق له لایه‌ن نێوده‌وڵه‌تییه‌وه ئه‌و كۆمه‌ڵكوژییه‌یه كه‌له ساڵی 1988 دا له هه‌ڵه‌بجه روویدا.\nوتیشی: حكومه‌تی هه‌رێم و عیراق و ده‌وڵه‌تانی نێوده‌وڵه‌تیش قه‌رزاری هه‌ڵه‌بجه‌ن و پێویسه ئاوڕی زیاتری لێبدرێته‌وه، چونكه تائێستاش ئاسه‌واری چه‌كی كیمیاویی له‌سه‌ر خه‌ڵكی پارێزگاكه ماوه‌و رۆژانه پێویستیان به چاره‌سه‌ره.\nپارێزگاری هه‌ڵه‌بجه ئه‌وه‌شی خسته‌ڕوو: پێویسته هه‌ڵه‌بجه هه‌موو ئه‌و ئیمتیازاتانه‌ی پێبدرێت كه پارێزگاكانی دیكه‌ی عیراق هه‌یانه‌و كردنه‌وه‌ی به‌ڕێوه‌به‌رایه‌تی گومرگیش له‌م پارێزگایه گرنگی خۆی هه‌یه و له‌م مه‌راسیمه‌شدا سوپاسی هه‌موو ئه‌و كه‌سانه ده‌كه‌م كه هاوكارمانن له به‌ره‌وپێشبردنی هه‌ڵه‌بجه.


شەرەفکەندی رووبارێک لە جوانمێری، تاڤگەیەک لە بەڵێنی\nپێنج شەممە, 15. 9. 2011\tئه‌حمه‌د شێربه‌گی\nلە رەمز ورازی شەو دەچووی\nلە مێرگە جاری ئاسمانێ\nمانگت لە گەڵ چەند ئەستێرە دێنا خوارێ\nبە سەر بێشکەی خەونەکانت هەڵداوەسی\nترس و دڵە راوکە ی شەوت\nبە دەسرازەی ورە و باوەڕ دادەپۆشی\nدەبووی بە خۆر\nلە سپێدەی بەیانی دا\nلە پشت لووتکەی هیواکان را دەهاتی دەر\nبە قەڵەمی تیشکی بەژنت\nلە ئاسۆی کورد وێنا دەکرد\nهەم باران بووی\nتەمی برسێتت دەرەواند\nمژدەی بووژانەوەت دەدا\nلە زەوێکی بەپیت دەچووی\nبە گاسنی بەخشەندەییت\nمەزرای ئەوینت دەکێڵا\nهومێدی تێر بوونت دەدا\nلە تەدبیر دا :\nدەبووی بە پیرە شاخێکی بڵیند\nبۆ پێشمەرگە دەچەمێوە\nلە کۆنە ژوانی جارانت\nچەپکێ مێلاقەت بۆ دەچنی\nرایەخێک لە ئەتڵەسی سەوزی بەژنت بۆ رادەخست\nبە شێنەیی کورتەیەکت\nلە سەربووردەی خوێناوی خاک بۆ باس دەکرد\nلە هەڵوێست دا:\nرووباریکی خرۆشان بوو ی\nهەرچی پیس و گەندەڵی بوو\nلەرەگەوە دەرت دەێنا\nلەم لاشەوە :\nویشکە ساڵیت لە گۆر دەنا\nهێدی هێدی کیڵگەکانی خۆشەویستیت تێر ئاو دەکرد\nلە روونی دا:\nپرچی خاوی تاڤگە ی بیرت\nبە تیشکی خۆر شانە دەکرد\nلە بەرزایی هیواکان را\nدەرژایە ناو دەریای خەڵک\nچەلی وابوو مەندو ئارام\nوەکوو نەغمەی گوێ لاوێنی نمە ی باران\nتۆفانێک بووی لە توورەیی\nوەک شریخەو و گرمەی هەوران\nخۆشویستن و ڕابوونەوە:\nلە گەورەیی دەریا فێر بووی\nئێمە جارێک ،\nهەنگاو مان نا بۆ لێواری خۆشەویستیی\nکە چی ئەتۆ نەدەسرەوتی\nشەپۆل لە دوای شەپۆل هاتی\nدەتکرد ماچی هەنگاوی مە\nبەڵام هاورێ لە پاشی تۆ:\nنە خاک چرۆی گەنمی کوێر بوویەوە\nنە خۆر زنە وکانی تیشکی\nنە مانگ ژوانی بیر چوویەوە\nنە لووتکە قرمژنی چەک و ئاگردانی پر پریشکی\nلەو رۆژەوە تاڤگە و رووبار\nدوو دڵداریی عاشق و شەیدا\nبوونە هاورێی هەمیشەیی دەریا\nلەدەوری یەک کۆبوونەوە\nبەستەی سروودێکیان نووسی\nمناڵانی رووت و برسی\nئەم سروودە دەڵێنەوە...\nجاری خوێندراوه: 1802


سوودانییەكان ئەدەبیاتی ئەوان |\nHome گشتی فەرهەنگ سوودانییەكان ئەدەبیاتی ئەوان\nلەناو ڕۆشنبیری عەرەبیدا، (جۆرج تەرابیشی) دیاردە بوو بە مانای پڕاوپڕی وشەكە. هەوڵی بەردەوامی ئەو بە درێژایی نیو سەدە لە بواری نووسین و وەرگێڕاندا، بووە مایەی دەوڵەمەندكردنی كتێبخانەی عەرەبی، بە چەندین سەرچاوەی گرنگی فیكری و فەلسەفی و ئەدەبی و دەروونشیكاری و کەلەپوور و… هتد.\nلە هەشتاكانی سەدەی ڕابردوودا ئێمەومانان كە بە زمانی عەرەبی دەستمان بە خوێندنەوە كرد، كتێبەكانی تەرابیشی (چ نووسین و چ وەرگێڕانەكانی)، لەو سەرچاوە دانسقانە بوون كە بە دوایاندا دەگەڕاین و لەگەڵ پەیداكردنیشیاندا، بە شەوق و حەماسێكی زۆرەوە دەستمان بە خوێندنەوەیان دەكرد.\nلە ڕێی چوار كتێبی ڕەخنەیی-ئەدەبییەوە كە بریتی بوون لە:\n1-الرجولة وأیدیولوجیا الرجولة في الروایة العربیة- دار الطلیعة، بیروت- الطبعة الاولی، 1983.\n2-شرق وغرب- رجولة وأنو‌ثة (دراسة في أزمة الجنس والحضارة في الروایة العربیة)- دار الطلیعة، بیروت- الطبعة الثالثة، 1982.\n3-أنثی ضد الآنوثة (دراسة في أدب نوال السعداوي علی ضٶ التحلیل النفسي)- دار الطلیعة، بیروت- آلطبعة الاولی، 1984.\n4-عقدە أودیب في الروایة العربیة- دار الطلیعة، بیروت- الطبعە الثانیە، 1987.\nبە چەندین نووسەری وەك: (محەمەد دیب و تۆفیق حەكیم و حەنامینە و سوهێل ئیدریس و تەیب ساڵح و ئەمینە سەعید و نەوال سەعداوی) ئاشنا بووم. ئەوەی لەناو ئەوانەدا زۆر جێسەرنج بوو، پەرۆشی نووسینەكانی بووم و هەر لەگەڵمدا مایەوە (تەیب ساڵح) و ڕۆمانی (وەرزی كۆچ بەرەو باكوور) بوو.\nئێستاش حیكایەتی مستەفا سەعید و جین مۆریسی ئەو ڕۆماننووسە سوودانییەم هەر لە زەیندایە كە ناوبانگێكی گەورەی بۆ خاوەنەكەی و بۆ وڵاتی سوودان پەیدا كرد. ڕاستە تا لەدنیادەرچوونیشی چەندین تێكستی دیكەی نووسی، بەڵام هیچیان لە (وەرزی كۆچ بەرەو باكوور)یان تێنەپەڕاند.\nبە خۆشیی (تەیب ساڵح)ـەوە، حەزم بەوە كرد نووسەرانی دیكەی سوودان بناسم و بە ئەدبیانی دیكەیان ئاشنا بم. ئەوە بوو بەسەر شیعرەكانی (محەمەد مفتاح فیۆری)دا كەوتم و كۆبەرهەمەكانیم كە (دار العودة) لە بەیرووت بۆیان چاپ كردبوو، خوێندەوە، بەڵام شیعرەكانی هێندە كرچوكاڵ و ناهونەری بوون، هیچ سەرنجیان ڕانەكێشام.\nفیتۆری وەك شاعیرێكی سوودانی- لیبی- ئەفریقایی، ئەو نێوونێوبانگەی هەیبوو گەورەتر بوو لەوەی بەرهەمی هێنابوو. شاعیرێكی سەرومڕ ئایدیۆلۆژی و سادەنووس و بێقووڵایی.\nئەمە وای لێ كردم قەناعەت بە خۆم بهێنم كە سوودان خاوەنی یەك داهێنەری گەورەیە، ئەویش (تەیب ساڵح)ـە و پێویستە بە ناوی دیكەی سوودانییەكانی لە وێنەی (فیتۆری)، فریو نەخۆم.\nنزیكەی بیست ساڵێك ئەو دەرگایەم لە خۆم داخست و توخنی ئەدەبیاتی ئەو وڵاتە نەكەوتم، وەك بڵێی چاوگی داهێنان لە خاوەنی (وەرزی كۆچ بەرەو باكوور)دا وشكی كردبێت.\nتا ئەو كاتەی ڕۆمانی (ئیبۆلای 76) و (سیرە الوجع و قلم زینب و تحت ظل الكتابة)ی (ئەمیر تاج ئەلسڕ)م خوێندنەوە، ئەو پزیشكە سوودانییەی بە شێوەیەكی زۆر سەیر و سەرنجڕاكێش دەنووسێت و دەقەكانی بۆ زمانە زیندووەكانی دنیا وەردەگێڕدرێن.\nخوێندنەوەی ڕۆمانی (ئیبۆلای 76) و ژیاننامەكەی (سیرة الوجع وقلم زینب) و وتارە ڕۆژنامەوانییەكانی (تحت ظل الكتابة)، گەواهیدەری ئەوەن كە چاوگی داهێنان لە وڵاتی سووداندا وشكی نەكردووە و جگە لە (تەیب ساڵح) خاوەنی (ئەمیر تاج ئەلسڕ)یشە.


كۆبوونەوەی گروپی 20 لە سەردەمی قەیرانەكاندا – Knwe.org\nسەرەکی » راپۆرت » ئامادەکردنی:بورهان ئەمین » كۆبوونەوەی گروپی 20 لە سەردەمی قەیرانەكاندا\nبەو پێیەی سعودیە لە ساڵی پارەوە سەرۆكایەتیی لوتكەی G20 دەكات، ئەمساڵ لە رێی ئۆنلاینەوە، لە ریازی پایتەخت میوانداری و سەرۆكایەتیی كۆبوونەوەی گشتیی گروپەكەی كرد و رۆژی 21/11/2020، كۆبوونەوەكان بە بەشداریی خاتوو ئەنجێلا مێركل راوێژكاری ئەڵمانیا، ڤلادمیر پوتین سەرۆكی روسیا، شی جین بینگ سەرۆكی چین و شای سعودیە و سەركردەی 20 وڵات دەستیانپێكرد و دوو رۆژ بەردەوام بوو. سەرەكیترین بابەتەكانی كۆبوونەوەكە بریتی بوون لە روبەڕوبونەوەی ڤایرۆسی كۆرۆنا و چۆنێتیی دابەشكردنی ڤاكسینەكە، گۆڕانی كەشوهەوا و پلانی پاراستنی بۆ قۆناغی داهاتوو، كێشەی دابەزینی ئاستی ئابووری جیهان و كۆمەڵێ دۆسێی تریش.\nئەوەی زۆر لەسەری دووان، مەسەلەی ڤاكسینی كۆرۆنا و دۆزینەوەی میكانیزمێكی گونجاوە بۆ دابەشكردنی، تاكو بگاتە هەموو كونجێكی جیهان و وڵاتە هەژار و دواكەوتووەكانیش.\nچارڵز میشێل سەرۆكی ئەنجومەنی یەكێتیی ئەوروپا داوای راگەیاندنی هاوپەیمانییەكی نێودەوڵەتی كرد بۆ تێپەڕاندنی ئەو قەیرانە و گەیشتنی ڤاكسینەكە بە هەموو دونیا، كە جۆرێك لە یەكسانی و دادپەروەری تێدابێت. پێشنیازیشیكردووە، كە وڵاتانی گروپەكە 4 ملیار و 500 هەزار دۆلار بۆ هاوكاریی وڵاتان و گەیاندن و گواستنەوەی ڤاكسینەكە تەرخان بكەن.\nرێكخەرانی لوتكەكە دەڵێن، تاكو ئێستا 21 ملیارمان خەرجكردووە بۆ هەڵمەتی روبەڕوبونەوەی كۆرۆنا و ئامادەییش هەیە بۆ تەرخانكردنی بڕی تر، لەپێناوی نەهێشتنی شوێنەوارە خراپەكانی.\nیەكێكی تر لەو بابەتە گرنگانە، كەشوهەوای جیهانە كە لەمساڵانەی دواییدا لە سایەی كارگە و فابریك وگاز و دووەم ئۆكسیدی كاربۆن و بەرژەوەندییە باڵاكانەوە، پیسبووە. بە تێروتەسەلی باسكرا و داوا لە دەسەڵاتی تازەی كۆشكی سپی و جۆ بایدن كرا، تاكو بەبڕیاری ئیدارەی دۆناڵد ترەمپ-دا بچنەوە، كە لە رێكەوتننامەی پاریس بۆ پاراستنی كەشوهەوا ئیمزایان كردبوو، دواتر ئەمریكا پاشەكشەی لێكرد، بەڵام وڵاتانی دیكە بەڵێنیانداوە كە پەیوەست بن پێیەوە و هەوڵبدەن بڵاوبوونەوەی گازی پیسكەر و زیانبەخش كەمبكەنەوە.\nهەروەها لە كۆبوونەوەكەدا باس لەو هۆكارانە كرا، كە لەسایەی تەكنۆلۆژیاوە دەبنە هۆی پیسبوونی ژینگە، بەتایبەتیش لەدوای بڵاوبوونەوەی ڤایرۆسی كۆرۆنا.\nئابووری و قەرز\nكێشەی پێدانی قەرز بە وڵاتە هەژارەكان، یەكێكی تر بوو لەو دۆسیێیانەی لە كۆبوونەوەكەدا باسكرا، چونكە بەهۆی ڤایرۆسی كۆرۆناوە، زۆر لە وڵاتە هەژارەكان لەوانەیە ئەمساڵ و ساڵی داهاتووش نەتوانن قەرزەكانیان بدەنەوە، بۆیە پێشنیار هەیە وەرگرتنەوەی بڕێكی زیاتر لە قەرزی سەرشانی ئەو وڵاتانە دوابخەن.\nئەنتۆنیۆ گۆتێرێس سكرتێری گشتیی نەتەوە یەكگرتووەكان لەسەر ئەم بابەتە پێیوایە، كە ئەو وڵاتانەی قەرزی زۆریان لەسەرە، ئێستا بەهۆی ئەو قەیرانەوە خەریكە بەیەكجاریی دادەڕمێن و هاووڵاتیانیان ئەوەندیتر برسی و پەرێشانتر دەبن، بۆیە دەبێت چاوێك بە قەرزەكانیاندا بخشێنرێتەوە و هاوكارییان بكرێت.\nبەپێی لێدوانی رێكخەرانی كۆبوونەوەكە، گروپەكە تائێستا 11 ملیار دۆلاری تەرخانكردووە بۆ بوژاندنەوەی ئابووریی جیهان و گەشەپێكردنەوەی، هەروەك پێیانوایە لە نیوەی دووەمی ساڵی داهاتوودا، ئاستی ئابووری بەرزدەبێتەوە، بۆیە تا ئەوكاتە چاوپۆشی لە قەرزەكانی سەریان دەكرێت. ئەوروپیەكانیش پێیانوایە كە وڵاتە هەژار و كەمدەرامەتەكان لەنێویاندا وڵاتانی ئەفریقیا، لە هەموویان زیاتر پێویستیان بە دەستگرتن و هاوكاریی زیاترە و زۆربەی بەشداربووان هاوهەڵوێست بوون لەسەر دواخستنی وادەی دانەوەی قەرزەكانیان.\nمافی مرۆڤ لە سعودیە\nمەسەلەی پاراستنی مافی مرۆڤ لە شانشینی عەرەبی سعودی كە لەسایەی پلانی دریژخایەن و فۆرمەڵەكردنەوەی وڵات لەلایەن شا محەمەد، گلەیی و گازەندەی نێودەڵەتی و رێكخراوەكانی مافی مرۆڤی لێكەوتۆتەوە. ئەو كەیسە ناكەوێتە ناو تەوەری كۆبوونەوەكانی گروپەكەوە، بەڵام لە پەراوێزی كۆبوونەوەكەدا لە دیمانە میدیایی و دووقۆڵی و گفتوگۆ ئۆنلاینەكانی ئەو رووداوەدا باس دەكرێت و هەموولایەك كۆكن لەسەر ئەوەی كە داوا لەو وڵاتە بكرێت، مافەكانی مرۆڤ بەگشتی و هی ژنان و چالاكوانانی سیاسی بەتایبەتی بپارێزێ و بەرەو مەدەنیەت هەنگاو بنێت.\nلەسەر ئەمە، رۆژنامەی رانكفۆرتە ئەلگێماینە زایتۆنگی ئەڵمانی نووسیویەتی، ئەو لوتكەیە دەرفەتێكی زێڕینە بۆ سعودیە، بۆ بەخۆداچوونەوە و نیشاندانی دیمەنێكی تری جیا لە پێشوو. هەندێك لە كەناڵەكانی میدیای ئەڵمانیا گلەیی لە گروپەكە دەكەن، كە چاوپۆشی لە پێشێلكارییەكانی ئەو وڵاتە دەكەن لە مەسەلەی مافی مرۆڤ، لەپێناوی پاراستنی بەرژەوەندییەكانیان لەگەڵیدا.\nسەرچاوە: DW, Sddeutesche, BBC


2020/12/19 - 11:56 PM\nڕاگەیاندنی قائیمقامیەتی شارۆچكەی چەمچەماڵ لە ڕوونكردنەوەیەكدا ڕایدەگەیەنێت:”وەك چۆن لە نووسراوی وەزارەتی ناوخۆ بەژمارەی ١٧٨٧٠ لە ٥/ ١١/ ٢٠٢٠ دا هاتووە ئۆتۆمبێل بۆ قائیمقامیەتی چەمچەماڵ وەك فەرمانگە كڕدراوە نەك وەك شەخس، ئەو ئۆتۆمبێلە موڵكی دائیرەكەیە و قائیمقام لەكاتی جێهێشتنی پۆستەكەی ئۆتۆمبێلەكەی جێ دەهێڵێت وەك چۆن بەڕێز قائیمقامی پێشوو هەمان كاری كردووە”.\nڕاگەیاندنی قائیمقامیەتی شارۆچكەی چەمچەماڵ ئەوەشی ڕوونكردووەتەوە:”سەبارەت بە داواكاری بۆ كڕینی ئەو ئۆتۆمبێلە قائیمقام هیچ داواكارییەكی شەخسی بۆ ئەو مەبەستە پێشكەش نەكردووە و كڕینی ئۆتۆمبێل بۆ قائیمقامیەتی چەمچەماڵ لە چوارچێوەی كڕینی شەش ئۆتۆمبێلی تر بووە بۆ فەرمانگەكانی سەر بە وەزارەتی ناوخۆ( هاتووچۆ ، پۆلیس، بەرگری شارستانی، دارستان )ی چەمچەماڵ و كردنەوەی سێ بنكەی پۆلیس و فەرمانی كردنەوەی پاسپۆرت و بەشی بەرگری شارستانی چەمچەماڵ و تەواوكردنی كارەكانی فەرمانگەكانی كارتی نیشتمانی لەئاغجەلەر و سەنگاو.\nچەند ڕۆژێكە میدیا و سۆشیال میدیا سێبەرەكان حەملەیەكی ناڕەوایان دژی قائیمقامی چەمچەماڵ دەستپێكردووە و بابەتی نوسراوێكی وەزارەتی ناوخۆیان كردووەتە هەواڵی گەرمی سایتەكانیان.\nئێمە لە قائیمقامیەتی چەمچەماڵ ڕایدەگەیەنین وەك چۆن لە نوسراوی وەزارەتی ناوخۆ بەژمارەی ١٧٨٧٠ لە ٥/ ١١/ ٢٠٢٠ دا هاتووە ئۆتۆمبیل بۆ قائیمقامیەتی چەمچەماڵ وەك فەرمانگە كڕراوە نەك وەك شەخس ، ئەو ئۆتۆمبیلە موڵكی دائیرەكەیە و قائیمقام لەكاتی جێهێشتنی پۆستەكەی ئۆتۆمبیلەكەی جێ دەهێڵێت وەك چۆن بەڕێز قائیمقامی پێشوو هەمان كاری كردووە .\nسەبارەت بە داواكاری بۆ كڕینی ئەو ئۆتۆمبیلە قائیمقام هیچ داواكارییەكی شەخسی بۆ ئەو مەبەستە پێشكەش نەكردووە و كڕینی ئۆتۆمبیل بۆ قائیمقامیەتی چەمچەماڵ لە چوارچێوەی كڕینی شەش ئۆتۆمبیلی تر بووە بۆ فەرمانگەكانی سەر بە وەزارەتی ناوخۆ( هاتوچۆ ، پۆلیس، بەرگری شارستانی ، دارستان )ی چەمچەماڵ و كردنەوەی سێ بنكەی پۆلیس و فەرمانی كردنەوەی پاسپۆرت و بەشی بەرگری شارستانی چەمچەماڵ و تەواوكردنی كارەكانی فەرمانگەكانی كارتی نیشتیمانی لە ئاغجەلەر و سەنگاو .\nدووبارەی دەكەینەوە كە ئۆتۆمبیل موڵكی شەخسی قائیمقام نیە و تایبەتە بە قائیمقامیەت و ئەو ئۆتۆمبیلەشی كە تا ئێستا قائیمقامیەت بەكاری هێناوە دراوە بە بەڕێوەبەرایەتی ناحیەی تەكیە كە تا ئێستا ئۆتۆمبیلیان نیە .\nڕاگەیاندنی قائیمقامیەتی قەزای چەمچەماڵ\n١٩/ ١٢ /٢٠٢٠\nئاغجەلەرتەكیەچەمچەماڵسەنگاووەزارەتی ناوخۆی حكومەتی هەرێمی كوردستان


دۆزینه‌وه‌ی ۲ گۆڕی به کۆمه‌ڵ له ڕه‌قه‌ی سووریا - Mehr News Agency\n30 berfanbarê 2017 - 11:58\nNews Code 15646\nدۆزینه‌وه‌ی ۲ گۆڕی به کۆمه‌ڵ له ڕه‌قه‌ی سووریا\nمێدیاکان ڕایانگه‌یاندووه که دوو گۆڕی به کۆمه‌ڵ له ڕۆژئاوای شاری ڕه‌قه له باکووری سووریا دۆزراوه‌ته‌وه که ته‌رمی قوربانییه‌کانی جه‌نایه‌تی داعشی تێدایه.\nبه ڕاپۆرتی ئاژانسی مێهر له سانا، دوو گۆڕی به کۆمه‌ڵ له ڕۆژئاوای ڕه‌قه له باکووری سووریا دۆزراوه‌ته‌وه. ئه‌م گۆڕانه به ده‌یان ته‌رمی که‌سانێکی تێدا شاردراوه‌ته‌وه که له لایه‌ن تیرۆریسته‌کانی داعشه‌وه کوژران.\nفه‌رمانده‌یه‌کی سوپای سووریا له‌مباره‌وه جه‌ختی کرد: دوای ئه‌وه‌ی هێزه‌کانی سوپای سووریا توانیان کۆنترۆڵی ڕۆژئاوای ڕه‌قه له ده‌ست بگرن و داعش له‌م ناوچه‌یه ده‌ر بکه‌ن، ئه‌م گۆڕه به‌کۆمه‌ڵانه‌یان له ناوچه‌ی واوی دۆزیه‌وه‌ته‌وه.\nئه‌و له درێژه‌دا زیادی کرد: ئۆپراسیۆنی ده‌رهێنانی ته‌رمه‌کان له گۆڕه به کۆمه‌ڵه‌کان درێژه‌ی هه‌یه و ڕه‌نگه چه‌ند ڕۆژی دیکه‌ش بخایه‌نێت.\nسوپای سووریا له هاوتنی ۲۰۱۷ توانی گرووپی تیرۆریستی داعش له به‌شێکی گه‌وره‌ی ڕۆژئاوا و باشووری ڕه‌قه ده‌ر بکات. له ۱۷ی سێپتامبه‌ر ۲۰۱۷ش خه‌ڵکی ده‌یره‌زوور توانیان گۆڕێکی به کۆمه‌ڵی دیکه که ۲۳۰ ته‌رمی تێدا بوو، بدۆزنه‌وه.\nبەرهەم ساڵح :سەقامگیری و سەروەری خاكی عێراق كاری لە…


سەرۆکی فراکسیۆنی هەدەپە: کۆبوونەوەکان ئەرێنی بەڕێوەدەچن – کوردی – RojNews.News\nسەرۆکی فراکسیۆنی هەدەپە: کۆبوونەوەکان ئەرێنی بەڕێوەدەچن\n28/02/2020 - 12:43:26 am\nیەكشەممە, 8 سبت 2019 – 11:07 ڕۆژنیوز – ناوەندی هەواڵەکان\nکۆبوونەوەی شاندەکەی باکوری کوردستان بە سەرۆکایەتیی سەزای تەمەللی، هاوسەرۆکی گشتیی هەدەپە و بەردان ئۆزتورک هاوسەرۆکی گشتیی کەجەدە، کە دوێنێ گەیشتنە هەرێمی کوردستان، لەگەڵ لایەنە سیاسییەکانی باشوری کوردستان بەردەوامە و بڕیارە ئەمڕۆش لەگەڵ کاربەدەستانی هەڕێم لە هەولێر کۆببنەوە.\nفاتما کورتولان سەرۆکی فراکسیۆنی هەدەپە لە پەرلەمانی تورکیا، لەسەر ئامانجی کۆبوونەوەکانی شاندەکەی هەدەپە و کەجەدە لە باشوری کوردستان بۆ ڕۆژنیوز دووا.\nکورتولان وتی: لە ڕۆژهەڵاتی ناوەڕاست هەمیشە کێشە ڕوویداوە، بۆیە هەمیشە بووەتە مەیدانی شەڕ و دەرگای لە ئازارە گەورەکان کردووەتەوە، بۆیە چارەسەرییەکی گەورەی پێویستە، چارەسەرییش لە یەکێتی گەلی کورد دایە، کورد لە هەر شوێنێک بێت پێویستیی بە یەکگرتن و پێکەوە ڕاوێژکردنیان هەیە.\nکورتولان هەروەها ئاماژەی بەوە داوە: کە کاتێک ئەو ڕووداوانە لە تورکیا و ناوچەکە ڕوودەدەن و کاریگەرییان لە جیهان دەبینریت، بە پێویستمان زانی دۆخەکە بنرخێنین، بۆیە دەستمان کرد بە گەشتێکی چاوپێکەوتن، لەو چوارچێوەیەشدا لەگەڵ لایەنەکانی باشور کۆبووینەوە، لەگەڵ بەرێز بارزانی کۆبووینەوە کە ئەرێنی بوو لەسەر بەروەپێشبردن و پێشخستنی گفتوگۆکان گەیشتینە بیرێکی هاوبەش.\nکورتولان لە بەردەوامی قسەکانیدا وتی: لە کۆبوونەوەکەدا زیاتر لەسەر گرنگی یەکگرتن و گفتوگۆ ڕاوەستە کرا، هاوڕاین لەگەڵ ئەوەی کێشەکانی کورد لە چوارچێوەی دیالۆگ، دادپەروەریی و دیموکراسی چارەسەر دەبێت، هەروەها لەسەر بابەتی پاراستن و گەورەکردنەوەی دەستکەوتەکانی کورد لە هەموو شوێنێک رای هاوبەشمان هەیە، دەتوانم بڵێم کۆبوونەوەکە بەرهەمدار و ئەرێنی بەڕێوەچوو، ئێستا لە لە دەستپێکی کۆبوونەوەکانداین و کۆبوونەوەکانمان بەردەوام دەبێت.\nبێکەس قادر: پێویستمان بە کارنامەیەکی هاوبەشی نیشتیمانییە\nدهۆک، کەسێک بە کوژراوی لە ئۆتۆمبێلەکەیدا دۆزرایەوە


Diplomatic Magazine | ئایا ئەمەریكا هێرشى سه‌ربازى دەكاتە سەر ئێران؟\nئەمەریكا بۆچی ئەو هێزە زۆرەی ڕەوانەی ناوچەكە كردووە؟\nئه‌مڕۆ دۆناڵد ترەمپ ڕایگەیاند هۆكاری جوڵاندنی هێز بۆ ڕۆژهەڵاتی ناوەڕاست و ناردنی كەشتى فڕۆكە هەڵگری ئەبراهام. لینكۆڵن و فڕۆكەی B52 ئاشكرا ناكات، بەڵام ڕایگەیاند مەترسیەكی گەورەو جدی لەسەر هێزەكانی ئەمەریكا هەیە لەڕۆژهەڵاتی ناوەڕاست و ئامادەكاری دەكەن بۆ بەرپەرچ دانەوەی.\nلە بارەی ئێرانیشەوە ڕایگەیاند بژاردەی سەربازی دژی ئێران. یەكێكە لە بژاردەكان، چونكە نایانەوێت ئێران ببێتە خاوەن چەكی ئەتۆمی، هەروەها ڕاشیگەیاند ئەگەر ئێران ڕێكەوتنی دەوێت با پەیوەندی تەلەفونیم پێوە بكەن و بڵێن ئامادەی ڕێكەوتنین بەو شێوەیە كێشەكان چارەسەر دەكەین. \nپۆمپیۆ هەڕەشەكانی ترەمپی گەیاندووەتە عادل عه‌بدولمەهدی وتەكانی ترەمپ لە كاتێكدایە بە پێی ڕاپۆرتی ئەمڕۆی ڕۆژنامەی هائارێتزی ئیسرائیلی هۆكاری سەردانە كتوپڕەكەی مایك پۆمپیۆی وەزیری دەرەوەی ئەمەریكا بۆ عێراق بۆ ئاگاداركردنەوەی حكومەتی عێراق بووە لەوەی زانیاری هەیە كە میلیشیا شیعەكان هێرشبكەنە سەر هێزەكانی ئەمەریكا لە بنكەی سەربازی حەبانیەی ئەنبارو بەڕپرسیاریەتییه‌كەی بخنە ئەستۆی داعش.\nمایك پۆمپیۆ له‌گه‌ڵ سه‌رۆك تڕامپ\nتڕامپ: چاوه‌ڕوانی تێلی ئێرانم، بۆ ده‌ربڕینی ڕازیبونیان به‌مه‌رجه‌كانیان، ئه‌ینا خۆیان به‌رپرسیارن و له‌پێناو پاراستنی ئاسایشی ئه‌مریكا هه‌موو ئه‌گه‌ره‌كان كراوه‌یه.\nهەروەها مایك پۆمپیۆ بە عێراقیەكانی ڕاگەیاندووە ئەمەریكا لە ئەگەری هێرشكردنە سەر بنكەی سەربازییەكانی وەڵامی توندی دەبێت بۆ میلیشیا شیعیەكانی عێراق، هەروەها بە حكومەتی عێراقی و عادل عه‌بدولمەهدی ڕاگەیاندووە كه ڕێگەنادەن ئێران سنورو نفوزی دەسەڵاتی خۆی لە عێراق بەكار بێنێت بۆ خۆ دەربازكردن لە سزاكان.\nئەمەریكا هەستی بە مەترسی گەورە كردووە جوڵە خێرا سەڕبازییەكانی ئەمەریكا لە ماوەی چەند ڕۆژی ڕابردودا بە ئاراستەی ڕۆژهەڵاتی ناوەڕاست و كۆكردنەوەی هێز لە نزیك سنورە ئاوییەكانی ئێران لەبەر چەند هۆكارێك بووە كە گرنگترینیان بریتیە لە:\nكه‌شتی جه‌نگی ئه‌مریكا، له‌كه‌نداو\n١- لە دوای ئەوەی پەرلەمانی ئێران لە مانگی ڕابردوودا وەك كاردانەوەیەك لەبەرامبەر خستنە لیستی تیرۆری سوپای پاسداران پرۆژە یاسایەكی پەسەند كردو بەپێی یاساكە ڕێگە بەسوپای ئێران و فەیلەقی قودس و میلیشیا شیعە هاوپەیمانەكانی ئێران لە عێراق‌و سوریاو یەمەن و لوبنان دەدات هێرشبكەنە سەر بنكە سەربازیەكانی ئەمەریكا لەو وڵاتانە.\nبەپێی ڕاپۆرتی دەزگای هەواڵگری ئەمەریكا (CIA) كە ڕۆژی چوارشەمە بڵاوكرایەوە ئەمەریكا زانیاری هەیە لەسەر ئامادەكاری ئێران و ئەو میلیشیا شیعانە بۆ هێرشكردنە سەر هێزەكانی ئەمەریكا، دوا بەدوای ئەوزانیاریانە دۆناڵد ترەمپ بڕیاریداوە فڕۆكەی B52 و كەشتی فڕۆكەى هەڵگری ئیس ئیس ئەبراهام. لینكۆڵن ڕەوانەی سنورە ئاوییەكانی ئێران بكات وەك ئامادەكاری بۆ بەرچدانەوەی هەر مەترسییەك.\nبه‌شێك له‌هێزه‌كانی ده‌زگای سیخوڕی ئه‌مریكاCIA\n٢- بەپێی ڕاپۆرتی ناوەندی ئسرائیلی ( دیبیكا) كە ناوەندێكی نزیكە لە دەزگای هەواڵگری موسادی ئیسرائیلی، ئەمەریكا زانیاری هەیە لەسەرەتای ئەمانگەوە ئێران پیتاندنی یۆرانیۆمی بەڕێژەی سەدا ٢٠% بەرزكردوەتەوەو وێستگەی ئەتۆمی ( ئەراك) ی خستوەتەوە كار كە لە ساڵی ٢٠١٥ بەپێی ڕێكەوتنانەی ئەتۆمی ئێران و وڵاتانی ڕۆژئاوا لەكار وەستابوو، بەو هەنگاوەش ئێران دەتوانێت لەماوەیەكی خێراتردا ببێتە خاوەنی چەكی ئەتۆمی.\n٣- هۆكارێكیتری جوڵە خێرا سەربازییەكانی ئەمەریكا بۆ ڕێگریكردنە لە هەناردەكردنی چەك و موشەك بۆ میلیشیا شیعەكانی هاوپەیمانی لەدوای زیادبونی فشارەكان لەسەری.\n٤- لەسەر ئاستی بازرگانی نێودەوڵەتی بەتایبەت بازرگانی نەوت، ئەمەریكا دەیەوێت ڕێگری بكات لە داخستنی گەروی هورمز لەلایەن ئێرانەوە، كە نزیكەی لە سەدا٢٠% نەوتی جیهان لەوێوە هەناردەی بازاڕەكانی جیهان دەكرێت، بەرەبەیانی ئەمڕۆش فەرماندەی گشتی هێزە دەریایەكانی ئەمەریكا هەڕەشەی ئەوەی كرد كە كەشتی فڕۆكە هەڵگری ئەبراهام لینكۆڵن ڕەوانەی گەرووی هورمز دەكات.\n٥- هۆكارێكیتر پەیوەستە بە سزا ئابورییەكانی سەر ئێران. و تەحەداكانی بەشێك لەوڵاتان بەڕەتكردنەوەی سزاكان‌و بەردەوامبوون لە كڕینی نەوتی ئێران، بەتایبەت چین كەڕەتی كردەوە پابەندبێت بەسزاكانی ئەمەریكاوە.\nسوتاندنی ئاڵای ویلایه‌ته یه‌كگرتووه‌كانی ئه‌مریكا، له‌ناو په‌رله‌مانی ئێران، به‌ده‌ستی په‌رله‌مانتارانی ئه‌و وڵاته\n٦- بەشێكیتر لە هۆكاری ئەم جووڵە سەربازییەی ئەمەریكا پەیوەستە بە ( پڕۆژەی ڕێكەوتنی سەدە)وە بۆ چارە سەری پرسی ئیسرائیل و فەلەستین كە بڕیارە لە ماوەی مانگی داهاتوودا ڕابگەیەنرێت و ئەمەریكا وەك ئامادەكاری فشار بۆ سەر و ئەو وڵاتانەی دژی ڕێكەوتنەكەن، دەیەوێت ناچاریان بكات بە ڕێكەوتنەكە ڕازیبن كە بە پلەی یەكەم توركیا كە دژی ڕێكەوتنەكەیە. \nنووسه‌ر: ئه‌مه‌ی تڕامپ ده‌یكات و ده‌یڵێت به‌شێكی زۆری بۆ پڕوپاگه‌نده‌ی هه‌ڵبژاردنه‌كانی ساڵی ئاینده‌یه.\nلەسەر ئاستی ناوخۆی ئەمەریكاش ئەم جووڵە سەربازییەی ئەمەریكاو ئاڵۆزكردنی پەیوەندیەكانی لەگەڵ ئێراندا پەیوەندی بە دوو هۆكارەوە هەیە كە پەیوەستە بە خودی دۆناڵد ترەمپەوە:\n١- بڕیارە لە چەند ڕۆژی داهاتوودا ڕۆبەرت مۆلەری لێكۆڵەری تایبەتمەند لە دۆسیەیی دەستێوەردانی ڕووسیا لە هەڵبژاردنەكانی ئەمەریكا لەبەردەم كۆنگرێس دا ئامادەبێت بۆ ڕوونكردنەوە، چونكە ڕۆبەرت مۆلەرو زورینەی دیموكراتەكان پێیانوایە ترەمپ دەسەڵاتەكانی سەرۆكایەتی بەكار هێناوە بۆ ڕێگریكردن لە ئاشكراكردنی تەواوی ڕاپۆرتەكە كە ترەمپ تاوانبار دەكات بە بوونی پەیوەندی لەگەڵ ڕوسیادا بۆ دەستێوەردان لە هەڵبژاردنەكاندا.\nڕۆبەرت مۆلەری لێكۆڵەری تایبەتمەند لە دۆسیەیی دەستێوەردانی ڕووسیا لە هەڵبژاردنەكانی ئەمەریكا\n٢- هۆكارێكیتری ئەم ئاڵۆزییانە پەیوەستە بە بانگەشەی پێشوەختی هەڵبژاردنە سەرۆكایەتییەكەی ئەمەریكاوە كە ترەمپ دەیەوێت وای نیشان بدات ئاسایشی ئەمەریكا و جیهان لە مەترسیدایەو ترەمپ پاڵەوان‌و ڕزگاركەی ئەمەریكییەكانە لە ڕێگەی سەركوتكردنی ئەو هێزانەوە كە هەرەشە لە ئاسایش و بەرژەوەندی ئەمەریكا دەكەن.\nئایا ئەمەریكا هێرش دەكاتە سەر ئێران؟ \nوەڵامدانەوەی ئەم پرسیاره قورس‌و فرە ڕەهەندەو پەیوەستە بە ئاراستەی گۆڕانكاریەكانەوە، چونكە ئامانجی ئەمەریكا لە ئێستادا بە چۆكداهێنانی ئێرانە لە ڕێگای سزای ئابوری‌و فشاری سەربازییەوە، بەڵام ئەگەر ئێران سازش نەكات بژاردەی سەربازی ئەگەرێكی بەهێزە. \nوەلە ئەگەری هەر جوڵەو هێرشێكی ئێراندا دژی هێزەكانی ئەمەریكا بژاردەی بەكارهێنانی هێزی سەربازی دەبێتە بژاردەی یەكەم و بەپێی ڕاپۆرتی ڕۆژنامەی هائارێتز، بەشێك لە ئیدارەی ترەمپ دەیانەوێت لە ڕێگەی زیادكردنی فشارەكانەوە ئێران بخەنە داوەكەوەو دەستپێشخەری بكات لە هێرشكردن یان سیناریۆیەك ڕێكبخرێت لە ڕێگەی میلیشیا شیعەكانی عێراقەوە بە هێرشكردنە سەر بنكە سەربازیەكانی ئەمەریكاو بەوەش بەهانەی هێرشكردنە سەر ئێران دەداتە دەست ئەمەریكاو لە ئاستی نێودەوڵەتی‌و ناوخۆی ئەمەریكاش كاردانەوەكان دژی هێرش بۆسەر ئێران لاواز دەكات. \nفڕۆكه‌ی جه‌نگی ئه‌مریكی\nئایا ترەمپ چۆن بەبێ گەڕانەوە بۆ گۆنگرێس دەتوانێت بڕیاری هێرش كردنە سەر ئێران بدات؟ بەپێی یاسای ساڵی ١٩٧٣ هێزە چەكدارەكانی ئەمەریكا، تەنها گۆنگرێس مافی ڕاگەیاندنی شەڕی هەیە دژی وڵاتێك، بەڵام بەپێی یاساكە لە كاتی لە ناكاو، یاخود كاتێك ئەمەریكا ڕووبەڕووی مەترسییەك دەبێتەوە ئەوا سەرۆك دەتوانێت شەڕ ڕابگەیه‌نێت و فەرمانی هێرشی سەربازی بدات. بەگەڕانەوەش بۆ مێژووی ٤٦ ساڵی ڕابردووی دوای دەرچوونی یاساكە جۆرج بۆشی باوك لەكاتی جەنگی كەنداودا لە كوەیت و جۆرج بۆشی كوڕ لەكاتی جەنگی داگیركردنی عێراقداو ئۆباما لەكاتی دەستێوەردانی سەربازی لە لیبیای ساڵی ٢٠١٢ و سوریای ساڵی ٢٠١٣ و هێرشی سەربازی ئەمەریكا بۆسەر داعش لە نزیك هەولێر ڕەزامەندی گۆنگرێسیان وەرنەگرتووە.\nبەڵام ترەمپ لە هەنگاو و دەستپێشخەریەكی ژیرانەدا مانگی نیسانی ڕابردوو فەیلەقی قودسی خستە لیستی تیرۆرەوە بەوەش ترەمپ دەتوانێت بەبەكارهێنانی دەسەڵاتی سەڕۆكایەتی بەبێ گەڕانەوە بۆ كۆنگرێس فەرمانی هێرشكردن بدات، بەبیانووی هێرشكردنە سەر فەیلەقی قودسەوە كە باڵی دەرەكی سوپای پاسدارانی ئێرانە. ئەمە بۆ بزوتنەوەی حەماسیش دروستە، چونكە لە لیستی تیرۆری ئەمەریكادایەو ئەگەر ڕازی نەبێت بە پرۆژەی ڕێكەوتنی سەدە ئەوا ئەمەریكا هاوكاری ئیسرائیل دەكات بۆ لەناوبردنی حەماس.\nئەگەرچی هەتا ئێستا ئاڕاستەی ڕووداو ململانێكانی ئێران‌و ئەمەریكا دیار نییە، بەڵام ترەمپ سورەو جدیە لە بەچۆكداهێنانی ئێران و توركیا وەك خاڵی دەستپێكی شكست پێهێنانی خەونی بنیاتنانەوەی ئیمبراتۆریەتە ئیسلامیەكان لە ڕۆژهەڵاتی ناوەڕاستداو لە هەمانكاتدا دەبێت بە دەستپێكی ڕووبەڕووبونەوەو ڕێگریكردن لە فروانبوونی بلۆكی ئیشتراكی ڕوسیاو چین كە مەترسی بۆسەر ئایندەی ئابوری ئەمەریكاو ڕۆڵی سەركردایەتیكردنی جیهان لە لایەن ئەمەریكاوە دروستكردووه، جگە لەوەی بەچۆكدا هێنانی ئێران ڕەهەندێكی ناوچەیی هەیە و پەیوەستە بە هێزو بەڕژەوەندی ئەمەریكا لە ڕۆژهەڵاتی ناوەڕاست و دابینكردنی ئاسایشی وزەی جیهان و ئاسایشی ئیسرائیل بۆ دەیان ساڵیتر.


Float - Inglês - Curdo Tradução e exemplos\nVocê procurou por: float (Inglês - Curdo)\nسەرئاودەکەوێت - سەرئاوکەوتن\nسەرئاو دەکەوێت، سەرئاو کەوتن، سەرئاودەکەوێت، سەرئاوکەوتن، کەرت، ژمارەی کەرت، سەرئاوکەوتوو، سەراوی، مەلەوەر، سەرئاو خستن، کەڵەک، دەرفە، سەرئاوکەوت [کۆمپیوتەر]: کەرت، ژمارەی کەرت.\n[گەرمی بزووتن]: پێوانەکانی سەرئاوکەوتوو\nstone a float not does\nبەرد ناكەوێت سەرئاو\ndoes stone float. not a\nئاو سەر بەرد ناكەوێت\non float oil will water.\nدەكەوێت. ئاو سەر ڕۆن\nسوێند به‌و فریشتانه‌ی که به گورجی فه‌رمانی خوا جێبه‌جێ ده‌که‌ن، یان به‌و ئه‌ستێرانه‌ی که له بۆشایی دا مه‌له ده‌که‌ن و ده‌سوڕێنه‌وه.\nlms color model (32-bit float)\nraft if sure would float. i the wasn’t\nكەوتبێت. بەلەمەكە ئەگەر سەرئاو نەبووم دڵنیا\nthe rouble foreign russia market. exchange decided to float on the\nڕووبڵ بە لەگەڵ ڕووسیا وڵاتاندا. دراوی بڕیاری دا نرخی ئازادی بگۆڕیت گۆڕینی بازاڕی\nby the angels who float (in the heavens by the will of god),\nmatricule (Francês>Árabe)户人家也有可能流离失所 (Chinês (simplificado)>Inglês)nasisoyahan ako sa mga taong palabiro (Tagalo>Inglês)zemel buk (Árabe>Italiano)veritas odium parit (Latim>Inglês)nakaramdam ka ba? (Tagalo>Inglês)emipiatto tibiale (Italiano>Inglês)budhing hudas kasing kahulugan (Tagalo>Inglês)应向受影响的工作人员支付解雇偿金 (Chinês (simplificado)>Árabe)amor de mi vida (Espanhol>Italiano)envia una (Espanhol>Hindi)slitting (Inglês>Francês)changing room (Inglês>Latim)bf bf bf (Hindi>Inglês)outsource meaning (Inglês>Tagalo)data da situa�Ão cadastral (Português>Inglês)quid me anxiari (Latim>Inglês)please don't call sir (Inglês>Hindi)fecha ida (Espanhol>Francês)tarkoitus (Finlandês>Sueco)kahulugan ng nagngitngit (Tagalo>Inglês)kunstgegenstände (Alemão>Búlgaro)fotovoltaik (Alemão>Dinamarquês )previsioni di perdita (Italiano>Inglês)paluin kita diyan (Tagalo>Inglês)


خوشك و برایه‌كی مێردمنداڵ كوژران<br>داقوق له نائارامیدایه و پارێزگار داوای هێز ده‌كات\nكه‌ركوك، ته‌مموزی 2019، ره‌وانه‌كردنی لیژنه‌یه‌كی باڵای ئه‌منی بۆ لێكۆڵینه‌وه له روداوه‌كانی قه‌زای داقوق فۆتۆ: راگه‌یاندنی پۆلیس\nخوشك و برایه‌كی مێردمنداڵ كوژران و حه‌وت كه‌سی تر له یه‌ك خێزان برینداربون، ئه‌وه‌ش به‌هۆی ته‌قینه‌وه‌ی بۆمبێكی چێنراوه‌وه له‌چوارچێوه‌ی هه‌ڵكشانی نائارامییه‌كانی داقوقدایه كه پارێزگاری كه‌ركوك، به‌وهۆیه‌وه داوای هێزی زیاتر ده‌كات.\nكاتژمێر 10ی شه‌وی رابردوو، هه‌ینی 26ی ته‌مموز، بۆمبێكی چێنراو لەنێوان هەردوو گوندی بەشیرو تەلجول به ئۆتۆمبێلی خێزانێكدا ته‌قییه‌وه، كه بە مەبەستی بەخێوکردنی مەڕو ماڵاتەکەیان له‌و ناوچه‌یه بون.\nفەرماندەیەکی حەشدی شەعبی له‌و سنوره كه نەیویست ناوی بڵاوبکرێتەوە بە (کەرکوک ناو)ی وت "بەهۆی تەقینەوەی بۆمبەکەوه خوشک و برایەک کوژراون بەناوەکانی تەبارەک قەیس تەمەن 10 ساڵ و عەبیر قەیس تەمەن 12 ساڵ، له‌گه‌ڵ برینداربونی حه‌وت كه‌سی تری هه‌مان خێزان".\nبه‌شێكی له برینداره‌كانی ئه‌و روداوه‌كه، به‌هۆ سه‌ختی برینه‌كانیانه‌وه ره‌وانه‌ی نه‌خۆشخانه‌كانی شاری كه‌ركوك كراون.\nئه‌و ناوچه‌یه‌ی بۆمبه‌كه‌ی تێدا ته‌قییه‌وه، پێشتر و بۆ زیاتر له سێ ساڵ له‌ژێر ده‌ستی داعشدا بووه، بۆیه هێشتا دیارنیه بۆمبه‌كه تازه چێنراوه و دانراوه یان ده‌گه‌ڕێته‌وه بۆ سه‌رده‌می داگیركاری داعش.\nئه‌و روداوه دوای شه‌وێك هات له بۆردومانكردنی گوندی تۆپزاوه‌ی قه‌زای داقوق به هاوه‌ن، كه به‌هۆیه‌وه زیانی زۆر به‌ر خانوی هاوڵاتیان كه‌وت.\nسه‌رچاوه‌یه‌كی ئه‌منی به (كه‌ركوك ناو)ی وت "شه‌وی پێنجشه‌ممه 25ی ته‌مموز زیاتر له 10 گولـله هاوه‌ن ئاراسته‌ی گوندی تۆپزاوه‌ی كاكه‌یی نشین كرا له باشوری داقوق و له‌سه‌ر رێگای گوندی عه‌لی سه‌را-یش بۆمبێكی چێنراو به ئۆتۆمبێلێكی پۆلیسی فیدراڵیدا ته‌قیه‌وه به‌بێ ئه‌وه‌ی زیانی گیانی لێبكه‌وێته‌وه".\nحسین عگیە، دانشتوی گوندی تۆپزاوە بە (كەركوك ناو)ی وت "دوای تۆپبارانكردنی گوندەكە تەقه‌ی زۆر كرا.. چه‌كداره‌كان زۆر نزیك بون له گونده‌كه‌وه و .. ئێستا ژیانمان له‌ناوچه‌كه پارێزراو نیه و هه‌ڕه‌شه‌مان له‌سه‌ره".\nئه‌و روداوانه دوابه‌دوای بارگرژییه‌كه‌ی شه‌وی 24ی ته‌مموز دێت له داقوق، كه به‌هۆیه‌وه 11 كەس كوژران و چواری تر برینداربون، لە نێویاندا ژن و منداڵ، روداوەكەش لە تەقاندنەوەی گولـلە هاوەنێكەوە دەستیپێكرد و دواتر بارگرژییەكان بۆ ناو نەخۆشخانە گوازرانەوە، تا گەیشتە كوشتنی ئەفسەرێكی نەهیشتنی تاوانی داقوق و بڕیاری دەركردنی پۆلیسی فیدراڵی لەو قەزایە.\nدۆسیه‌ی ئه‌منی داقوق نزیكه‌ی دوو ساڵه به‌ده‌ست پۆلیسی فیدراڵییه‌وه‌یه فۆتۆ: راگه‌یاندنی پۆلیسی كه‌ركوك\nله‌سه‌ر ئه‌و بارگرژییانه، لیژنه و تیمی لێكۆڵینه‌وه‌ی ئه‌منی ره‌وانه‌ی قه‌زای داقوق كراون، به تایبه‌ت له پرسی تێوه‌گلانی هێزێكی ئه‌منی به ته‌قه‌كردن له هاوڵاتیان و كوشتنی ئه‌فسه‌رێكی پۆلیس، به‌ڵام هێشتا ده‌ره‌نجامی لێكۆڵینه‌وه‌كان ئاشكرانه‌كراون.\nراكان سه‌عید جبوری، پارێزگاری كه‌ركوك به‌وه‌كاله‌ت له‌گه‌ڵ ئیدانه‌ی روداوه‌كانی ئه‌و سنوره، به‌پێویستی ده‌زانێت فه‌رمانده‌ی گشتی هێزه چه‌كداره‌كانی عیراق ده‌ستبه‌جێ هێزی زیاتر له سوپا ره‌وانه‌ی پارێزگاكه بكات.\nجبوری له به‌یاننامه‌یه‌كدا كه هه‌ینی 26ی ته‌مموز بڵاویكرده‌وه، باسی له روداوه‌كانی داقوق كردووه، له ته‌قینه‌وه‌ی بۆمبه‌وه تا هێرشه چه‌كدارییه‌كان، جه‌ختیكردۆته‌وه له لێكۆڵینه‌وه له ئاڵۆزییه‌كان له‌رێی لیژنه‌یه‌كی ئه‌منییه‌وه.\nروداوه‌كانی داقوق، زیاتر له هه‌فته‌یه‌كه به‌رده‌وامی هه‌یه و له هه‌ڵكشاندایه، له نێویاندا هێرشی چه‌كداریی و 18ی ته‌مموزیش له‌و چوارچێوه‌یه‌دا، بۆمبێك هه‌ڵدرایه ماڵی سه‌رۆكی ئه‌نجومه‌نی قه‌زای داقوقه‌وه، به‌ڵام نه‌ته‌قییه‌وه و پۆلیس بۆمبه‌كه‌ی هه‌ڵگرته‌وه.\nپێشتریش، لێپرسراوانی نوسینگەی كەركوكی یونامی، له 18ی ته‌مموز سه‌ردانی لێپرسراوانی قەزای داقوق و گوندنشینان و جوتیارانیان كرد، بۆ ئامادەكردنی راپۆرتێك لەبارەی پێشێلكارییەكانی ناوچەكە و دۆخی ئەمنی.


بۆ ڕووبەڕووبوونەوەی كۆرۆنا چۆن بپژمین؟ - تۆڕی میدیایی خەڵک\nتوێژەرێكی بواری بڵاوبوونەوەی گەردیلە ڕایدەگەیەنێت، لەكاتی پژمەدا باشترین كار ئەوەیە بەڕووی ناوەوەی جلوبەرگدا بپژمیت.\nڕوود ڤێرداسدۆك، توێژەری بواری بڵاوبوونەوەی گەردیكە لە زانكۆی توێنتێی هۆڵندا ڕایگەیاند، لەڕێی كامێرایەكی تایبەتەوە وێنەی پژمینی جیاجیام گرتووە و بۆم دەركەوتووە، كە پژمین بەڕووی ئانیشكی چەماوەدا باشترین نییە، بەڵكو ئەو بەشانەی هەناسە و هەواكە، كە بەر ئانشیك ناكەون خێراتر بڵاودەبنەوە.\nوتیشی، “بەپێی ئەم توێژینەوەیەك باشترین شێوە بۆ پژمین و كۆكین ئەوەیە، كە ملیوانی فانیلە و كراسەكەت ڕابكێشیت و بپژمیت بەڕووی ناوەوەی جلوبەرگدا بە ئاڕاستەی ورگ”.\nئەمەش لەكاتێكدایە، پژمە یەكێكە لەو هۆكارانەی كە چەندین نەخۆشی و لەنێویشیاندا ڤایرۆسی كۆرۆنای بڵاودەبێتەوە و پزیشكیان ئاماژە بۆ ئەوە دەكەن، كە هیچكات لەكاتی پژمەدا ڕوو لە كەسانی دیكە نەكرێت.\nخەڵك - یەحیا حبیب ئەمڕۆ هەینی، لە وتاری هەینیدا پێشنوێژ و وتارخوێنی مزگەوتی مەولەوی لە شارۆچكەی شارەزوور داوایكرد، كە نوێژخوێنان بیانوو بە دەست…\nخەڵك-بەشی هەواڵ وتەبێژی وەزارەتی تەندروستی ئێران ڕایدەگەیەنێت، لە 24 كاتژمێری ڕابردوودا 19.666 كەس تووشی كۆرۆنا بوون. (زیاتر…)\nخەڵك- دەزگای تەندروستی ئەمریكی بە پشت بەستن بە ڕاپۆرتی دەزگای خۆراك و دەرمان و هەروەها سەنتەری كۆنتڕۆڵكردنی نەخۆشییەكان بڕیاریدا بە هەڵپەساردنی…\n09 مارس 2021 4.15 pm\nخەڵك- وەزارەتی تەندروستی هەرێم ئاشكرای دەكات، كە لە 24 كاتژمێری ڕابردوودا 704 حاڵەتی تووشبوون بە كۆرۆنا تۆماركراوە…


کاریگه‌ری خه‌سڵه‌ته‌کانی تۆبۆگرافیا له‌سه‌ر ڕوپۆشی زه‌وی له دۆڵی سماقولی به‌به‌کارهێنانی هه‌ستکردن له‌دورو سیسته‌می زانیارییه جوگرافییه‌کان\nرۆستم سالم عزیز 1\nمه ریوان احمد قادر 2\n1 زانکۆی کۆیه/ فه که لتی په روه رده/ به شی جوگرافیا\n2 مامۆستا لە پەروەردەی ڕانیە\nمەبەست لە ئەنجامدانی ئەم توێژینەوەیە دەرخستتنی خەسڵەتەکانی تۆپۆگرافیا و کاریگەرییانە لەسەر ڕوپۆشی ڕوەکی لە\nدۆڵی سماقوڵی بە به‌کارهێنانی میتۆدی شیکاری پشت به‌ست به تەکینیکی سیستەمی زانیارییەکانی جوگرافیا\n(Geographic Information System )و هه‌ستکردن له دوره‌وه(Remote Sensing )، بۆ ئه‌م مه‌به‌سته\nوێنه‌کانی ئاسمانی بۆ مانگه‌کانی (شوبات و مایس و ئه‌یلول) سالی 2015 سوودیان لێوه‌رگیراوه کە لە ڕێگەی مانگی\nدەستکردی ئەمریکی (Landsat8) تایبەت بە ناوچەی لێکۆڵینەوە به‌ده‌ستهاتوون.\nتوێژینه‌وه‌که ده‌گاته ئه‌و ده‌رئه‌نجامه‌ی که که ناوچه‌ی لێکۆڵینه‌وه داپۆشراوه به شه‌ش جۆری ڕوپۆشی\nزه‌وی به پێی به‌های هاوکۆلکه‌ی جیاکردنه‌وه‌ی ڕوپۆشی ڕوه‌کی (NDVI). که‌بریتین له ( زه‌وی داچێندراو\nبه‌دانه‌وێڵه، دارستانی سروشتی، دارستانی ده‌ستکرد، زه‌وی به‌یارو خێرۆک، له‌وه‌رگای سروشتی، پانتای ئاو).\nپێوه‌ری جیاکردنه‌وه‌ی روپۆشی زه‌وی\nپیاده‌کردنی هه‌ستکردن له‌دورRS\n لقمان وسو عمر،2013، التغیرات المناخیة واثرها على متطلبات تحقیق التنمیة الزراعیة فی محافظة اربیل،\nاطروحة دکتورا،(غیر منشوره) جامعة کویه، کلیة التربیة، 2013، ص147.\n روستم سلام عزیز،2015، تصنیف الغطاء الارضی فی قضاء کویسنجق بإستخدام دلیل الغطاء النباتی NDVI\nو NDBI، مجلة أکادیمی کوردی،عدد ٣٤، هولیر.\n صفاء عبد الجلیل کامل حمادة ،2010، الخصائص الطبوغرافیة و تأثیرها علی الغطاء النباتی فی محافظة نابلس\nبإستخدام نظم المعلومات الجغرافیة (GIS) و الإستشعار عن بعد ، رسالة ماجستیر (غیر منشورة ) ، کلیة\nالدراسات العلیا ، جامعة النجاح الواطنیة ، نابلس ، فلسطین\n أسماء خالد جرجیس ،2010، تأثیر عامل تقوص التضاریس علی التوزیع المکانی للنبات الطبیعی فی منطقة\nأتروش بإستخدام نظم المعلومات الجغرافیة ، مجلة التربیة و العلم ، جامعة الموصل ، المجلد١٧ ، العدد٤ ،\n حسن ابو سمور ، 2005 ، الجغرافیة الحیویة و التربة ، دار المسیرة للنشر و التوزیع و الطباعة ، الطبعة\n محمد خمیس الزوکة ، 2000 ، الجغرافیا الزراعیة ، دار المعریفة الجامعیة للطبع والنشر والتوزیع ، الأسکندریة\n، مصر، ص106.\n TAYLER KAELAN HAMILTON , 2013,EFFECT OF TOPOGRAPHY ON THE\n2 | acadj@garmian.edu.krd Vol.4, No.4 (December, 2017)\nSPATIAL VARIATION OF LANDCOVER DIVERSITY AND DISTRIBUTION IN A\nSANDHILL ECOSYSTEM, University of LETHBRIDGE , ALBERTA , CANADA .\n Lookman Magdid Gardi, 2016,Hydrology AND Hydrogeology of The SMAQULI\nCATCHMENT in ERBIL Governorate IRAQI KURDISTAN REGION, PhD ,\nCOLLEGE OF SCIENCE , UNIVERSITY OF BAGHDAD,p61.\n Lucas L.f. Janssen and Gerrit C.Huurneman, 2001, Principle of Remote Sensing\nAN introductory textbook, ITC Educational Text book Series, second edition\n&Paul Klee, chosen site, pp 236-245.\n Jonathan Bennie and so on,2006 , Influence of slope and aspect on long – term\nvegetation change in British chalk grassland ,Durham Unifersity Journal of\nEcology , N 94 , UK.\nPDFفایلی 1.78 MB\nژماره‌ی بینینی توێژینه‌وه : 402\nرێژەی داگرتنی PDF: 341\nعزیز, رۆستم, قادر, مه ریوان. (2017). کاریگه‌ری خه‌سڵه‌ته‌کانی تۆبۆگرافیا له‌سه‌ر ڕوپۆشی زه‌وی له دۆڵی سماقولی به‌به‌کارهێنانی هه‌ستکردن له‌دورو سیسته‌می زانیارییه جوگرافییه‌کان. Journal of Garmian University, 4(4), 1-23. doi: 10.24271/garmian.205\nرۆستم سالم عزیز; مه ریوان احمد قادر. "کاریگه‌ری خه‌سڵه‌ته‌کانی تۆبۆگرافیا له‌سه‌ر ڕوپۆشی زه‌وی له دۆڵی سماقولی به‌به‌کارهێنانی هه‌ستکردن له‌دورو سیسته‌می زانیارییه جوگرافییه‌کان". Journal of Garmian University, 4, 4, 2017, 1-23. doi: 10.24271/garmian.205\nعزیز, رۆستم, قادر, مه ریوان. (2017). 'کاریگه‌ری خه‌سڵه‌ته‌کانی تۆبۆگرافیا له‌سه‌ر ڕوپۆشی زه‌وی له دۆڵی سماقولی به‌به‌کارهێنانی هه‌ستکردن له‌دورو سیسته‌می زانیارییه جوگرافییه‌کان', Journal of Garmian University, 4(4), pp. 1-23. doi: 10.24271/garmian.205\nعزیز, رۆستم, قادر, مه ریوان. کاریگه‌ری خه‌سڵه‌ته‌کانی تۆبۆگرافیا له‌سه‌ر ڕوپۆشی زه‌وی له دۆڵی سماقولی به‌به‌کارهێنانی هه‌ستکردن له‌دورو سیسته‌می زانیارییه جوگرافییه‌کان. Journal of Garmian University, 2017; 4(4): 1-23. doi: 10.24271/garmian.205


نڤیسین ل بەر دەرازینکا گرفتان گەلێ کورد ل هەمبەر راستیا ئەقلێ خوە – Malame\nد. شه‌عبان مزوری 13 كانونی دووه‌م، 2022\nبۆچی یێ دگەل من نەبیت، دژی منە؟\nپێکهاتێن جڤاکێن دەسپێکێ، ل سەر شەنگستێ “مرۆڤکانێ ــ ئۆلی” درستبوون، پاش دەربازی فۆرمێ “دەولەمەندی و سیاسی” بوون. ل سیستەمێن کەڤنار، ل جهێ بیرۆکراتیا برێڤەبرنێ/ بازرگانی، شێوێن لەشکرێ/ هێزێ درست بووینە. ل ڤان جڤاکان، تێگەهێ ستەمکاریا پاتریارک ب فۆرمێ خوەیێ بیرۆکراتیا کلاسیک فەروەریێ دکەن. ب تایبەتی، پشتی ئیمپراتۆریێن رۆژهلات هلوشیان، سیستەمێن قەبیلێ، دەربازی فۆرمێن ئۆتۆکراتی/ ئۆلیگارکی بوون، ل دەسپێکێ ئەڤ سیستەمە ل سەر بنگەهێ نەژادیا مالباتان چوو، پاش دەربازی خوەیی دراڤ و پلەدارێن سیاسی بوو. ب ڤان پاشخانان، باژارێن ڤێ دەڤەرێ، دوو فۆرم “بارەگەهێن هێزا لەشکری و ناڤەندێن برێڤەبرنا بیرۆکراتیا پاتریارکی” وەرگرتن، کو هێزێ ددەنە دەسەلاتا ستەمکاریێ. ئها ماکس ڤێبەر، ڤان رەوشێن هوسا، ب “فەروەریا سولتانی” ب ناڤ دکەت.\nیەک ژ کارێن مە یێن هەژار، نەبوونا ڤەکۆلینێن نژیارگەریاری ل سەر جڤاکا کوردی نە. راستە دبیت نڤیسین ل سەر سازیێن جڤاکا کوردی هەبن، لێ مە هند زانیاری ل سەر تێکهلی و پێکهاتێن جڤاکا کوردی نینن. هەروها دبیت ل سەر پارچێن جڤاکی نڤیسین هەبن، بەلێ هێشتا نڤیسین ل سەر چەوانیا لێکدان و پێکهاتێن جڤاکێ کوردی قەلسن. لەورا یەک ژ ئارێشێن مە یێن گرینگ، تێگەهشتنێن رەهندێن دیرۆکی/ رەهندێن تایبەتێن گرێدای هێزێن جڤاکی، ب ئاوایەکێ زەلال نینن. ب ڤێ یەکێ، ئەم ل ڤان دەڤەران، گەلەک ل سەر “فۆرمێ تێهزرکرنێ” نەراوستیاینە، ژ بەر هندێ نێرینێن مە بۆ راڤەکرنا بوویەرێن نوکە و پێشهاتان، تا بێژی هەژارن.\nب ئەنجام، مە ل ڤێ قووناغێ، پێدڤی ب ڤەکۆلینەکا کوورا فۆرمێ ژیانا “گوند، ئەشیرەت و باژار”انە. گەلۆ تێکهلیا ڤێ سێکوچکی، چەوانە و کی سەرکێشیێ دکەت؟ ئەرێ هەڤدژی و هەڤرکیا ڤان پێکهاتان چەوانە؟ دیارە د جڤاکێن تەندرستێن رۆژهلات دا، جڤاک ژ ڤان سێ بەشان “گوند، ئەشیرەت و باژار” پێکدهێت، لێ ل جڤاکێ کوردی، هەرسێ بەش بووینە یەک. ئەو ژی مالباتە، کو رۆلەکێ سەرەکیێ رێکخستنا ڤان پێکهاتان دبینیت و وەک بها بوویە ژێدەر و مەرجەکێ گرینگێ یەکبوونا ڤان پێکهاتان. ب سەرهەڤ، ل ڤان دەڤەران، پاشخانێن “مالبات، قەبیلە و ئەشیرەتێ”، نوونەراتیا ئەقلێ گشتیێ تاکی دکەن، کو بنواشەکێ باش بۆ پارتان وەک نوونەراتیا ئەقلێ تەڤایی خەلکی بکەن، بەردەستکرینە.\nئەگەر ل گۆر مارکس، دیرۆک ل سەر هەڤرکیا چینان درست ببیت، پا هێشتا ل کێشوەرا ئاسیا ناڤین دیرۆک درست نەبوویە. هەڤرکی و هزرێن جودا ژی، هەبوونا خوە د ڤان جورە جڤاکێن یەکرەنگی دا نینە، لەورا جڤاکێن مرینە. دیارە دەما هەڤرکی نەبیت، گوهەرین ژی درست نابیت، ب ڤێ ئەنجامێ، ل ڤان دەڤەران نەرازیبوون و سەرهلدان، دەربازی تەڤگەرێن شۆرشان نەبووینە. تاکو دەما گوهەرین ژی درست دبن، ژ بازنێ توورەبوونێ دەرباز نابن!\nب گشتی، ژ بەر پێشکەتنا بلەزا گلۆبالێ دەڤەرا رۆژهلاتا ناڤین، راستی سێ بەرئاشێن پەیڤەندیێن بەرهەمئینانێ “کۆمۆنا دەسپێکێ، فۆرمێ خویک/ خەراخ و شێوێ سەرماداری” بوویە. ئەڤ شەپرزەییا ژێرخانا ئابۆری، باندۆر ل سەر ئالۆزیا هشمەندیا خەلکێ دەڤەرێ کریە، کو کاراکتەرەک دوودل و ئالۆز نکاریت ل دەرفەتێن پێدڤی بریارێن وێرەک بدەت، پەیداکر.\nل ڤان رەوشان، جڤاک ل سەر پێکهاتێن “مالبات، بابک، قەبیلە و ئەشیرەت” ئاڤا دبیت، گیانێ توورەبوونێ زالی سەر ڤان پێکهاتان دبیت. ئەڤ توورەبوونە، شووری ناڤ تاک و گەلی دبیت، ب ئەنجام ملەتەکێ توورەبووی پەیدا دبیت و رۆلێ پارت و دەولەتان، ل ڤان جڤاکان نامینیت. سیستەمێ “بازار/ باژار، هێزا قەبیلێ و مزگەڤت/ سازیێن ئۆلی”، فەروەریێ ل ڤان ولاتان دکەن. ئێدی تایبەتمەندیا ڤان ولاتان، ژ هشمەندی “پاشبەندی”، رێکخستنا جڤاکی “قەبیلە” و ئیدیۆلۆگی “ئۆل” پێکدهێت. ب ڤی ئاوایی، هشمەندیا فیودالیزم هند رەهێن خوە کوور کێشاینە ناڤ مەژیێ خەلکێ دەڤەرێ، مرۆڤ دکاریت ب جورەکێ “فیودالیزما هەردەمی/ ئەندەرسۆن” ب ناڤ بکەت. ئێدی ئەڤ یەکە، رێکا پەیدابوونا چینان نادەت، لەورا “شیانێن پەیدابوونا سەرماداریا ئەقلانی، ژ دەرڤەی ئورۆپا نەبوون/ ڤێبەر”.\nگرینگترین دیاردێن ستەمکاریا بەری سەرماداریێ، مۆنۆپۆلکرنا ژێدەرێن هێز و دەسەلاتێ‌یە، ئەڤ مۆنۆپۆلکرنە رێگرا پەیدابوونا سەنتەرێن هێزێ و بنواشێن دەزگەهی، کو دەسەلات و هێزێ پارڤەی سەر چین یان هێزێن جڤاکی دکەت. ئها ڤێ بێدادیێ، پرۆسێسا سیاسی ژ واتەیا خوە ڤالاکر، چونکو ئارێشا هەرە مەزنا ڤان دەڤەران، ژێدەرێن بریارێن سیاسی و ئابۆری، بۆ چەندەکا کێم هاتینە مۆنۆپۆلکرن! ئێدی ل نک مە، ب ئەقلێن کەڤنار/ دوهی سولتانی، داگیرکرن و مۆنۆپۆلکرنا هەر تشتی هاتیەکرن.ب ئەنجام و ب تەڤ واتەیا پەیڤێ، سەروبەرێ مە ستەمکاری و کەڤنەشۆپی سەردەستی رەوشێ کر، تاکو ئیرۆ گەهاندیە مەترسیەکا دژوارا خوەکوژیێ. ئەڤێ یەکێ، نە بەس پرسێن ئالۆز و دوودل ل هەمبەر پاشەرۆژێ، بەلکو ل بەرامبەر دیرۆکا دوهی و ناسناما ئیرۆ ژی سەردەستکرن.\nب درێژیا دیرۆکێ کوردان، خوە ژ دەرڤەی چیان ب تەنێ بەرامبەر زۆرداریا دژمنان دیتیە. ئەڤێ یەکێ، ژ هەردوو ئالان حەزا تۆلهلدان و دژهەڤی درستکریە، ڤێ پێڤاژۆیێ گڤاشتن ل سەر دیرۆکا مە کرینە، کو ئەم پتر ل سەر بوویەران، ژ پاشخانان بوویەران براوستین. ئها ل ڤان جڤاکێن هوسا سیاسەت بێ شرۆڤە، کار و تێهزرکرن دهێتەکرن. ڤێ دیرۆکا دژوار، دەم ژی بریندارکر و یا بەردەوامی سەردەمێ نوکە و داهاتی ژی دبیت.محسن ئۆسمانبەرلین، 2022.01.13\n10 كانونی دووه‌م، 2022


نەتەوە یەکگرتووەکان و دەزگای ڕۆژنامەنووسان و نووسەران چەند چالاکییەکی هاوبەشیان ئەنجامدا – بزاڤی خزمەت\nنەتەوە یەکگرتووەکان و دەزگای ڕۆژنامەنووسان و نووسەران چەند چالاکییەکی هاوبەشیان ئەنجامدا\nدەزگای ڕۆژنامەنووسان و نووسەران (GYV) لە چوارچیوەی بەڕێوەچوونی ٦٣ هەمین کۆنفرانسی کۆمسیۆنی بارودۆخی ژنانی سەر بە نەتەوە یەکگرتووەکان (CSW63) لەگەڵ ٨ ڕێکخراوی دیکەی کۆمەڵگای مەدەنی ٦ چالاکی هاوتەریبیان ئەنجامدا. لە پانێڵەکاندا باس لە ڕۆڵی ژنان لە بەرقەرارکردنی ئاشتی و ئاسایش، کاریگەری ڕێکخراوەکانی کۆمەڵگای مەدەنی لەسەر تێکەڵبوونی ژنانی پەنابەر لەگەڵ کۆمەڵگادا، ڕۆڵی خوێندن، پێشێل کردنی مافەکانی ئافرەتان لە تورکیا، ئەو ئازار و ناڕەحەتییانەی ڕووبەڕووی ژنانەی تورک بوونەتەوە، ئەو سەرکردە ژنانەی پابەندن بە ئایینەوە، و چەندین بابەتی گرنگی دیکە تاوتوێ کرا.\nلە ساڵی ٢٠١٣وە هەتا ئێستا بەردەوام دەزگای ڕۆژنامەنووسان و نووسەران وەک ئەرکێکی خۆی لە بواری گەشەپێدان و پارێزگاری لە مافەکانی مرۆڤ، ئەزموونەکانی خۆی لە بواری بەهێزکردنی ڕۆڵی کچان و ژنان لە ڕێکخراوەکانی کۆمەڵگای مەدەنیدا بەش دەکات و هەماهەنگی لەگەڵ ڕێکخراوەکانی دیکە دەکات و کاریگەری لەسەر کۆمسیۆنی بارودۆخی ژنانی سەر بە نەتەوە یەکگرتووەکان درووست کردووە.\nئەمساڵ دەزگای ڕۆژنامەنووسان و نووسەران ٦٣ هەمین کۆنفرانسی کۆمسیۆنی بارودۆخی ژنانی سەر بە نەتەوە یەکگرتووەکانی ڕێکخست و ئاسانکاری کرد بۆ ئەوەی لە چەندین شوێنی جیاوازی وەک نیویۆرک، نیوجێرسی، واشینتۆن، ئەتلانتا، کالیفۆرنیا، تەکساس، هندستان و یۆنان بەشداری لە کۆنفرانسەکەدا بکەن.\nچالاکییەکانی کۆنفرانسەکە لە ڕۆژی چوارشەمە ڕێکەوتی ١٣ی ئازاری ٢٠١٩ بە پانێڵێک لە ژێر ناونیشانی “ڕۆڵی پەروەردە لە تێپەڕاندنی بەربەستە کەلتورییەکان لە بەردەم بەهێزبوونی ژنان” دەستی پێکرد. بەشداربووانی پانێڵەکە باوترین ڕێگر و ناڕەحەتییە کەلتورییەکان کە لە تەواوی جیهاندا ڕووبەڕووی ژنان و کچان بوونەتەوە تاوتوێ کرد. پانێڵەکە بە هاوبەشی لەگەڵ گروپی (set them free Atlanta) ڕێکخرا. کۆنفرانسەکە لە ژێر سەرپەرشتی پرۆفیسۆر مۆنسەرات واشبۆرن بەڕێوەچوو، وە بە وتارێکی مۆنیکا باخراکتەراڤیچ سەرۆکی پایۆنێر ئەکادیمی دەستی پێکرد.\nباخراکتەراڤیچ باسی لە کاریگەرییەکانی ڕێگرییە کەلتورییەکان کرد لە بەردەم بەهێزبوونی ژنان. باسی لە چەند ئەزموونێکی خۆی کرد لە کارەکەی خۆیدا و هەروەها باسی لەوە کرد کە پەروەردەیەکی باش چۆن هێز بە کچان دەبەخشێت و شێوازی ژیانیان دەگۆڕێت. دواتر سوێدا پۆلات خوێندکار لە زانکۆی ئیمۆری چەند ئامارێکی دەربارەی سیستەمی دادوەری لە تورکیا خستەڕوو. وە هەروەها چەند لێکۆڵینەوەیەکی دەربارەی ڕووداوی دەستدرێژی سێکسی لە تورکیا ئەنجامدا.\nلە ڕۆژی دووەمی کۆنفرانسەکەدا پانێڵێک لە ژێر ناونیشانی “کاریگەری ژنان لەسەر بەرقەرارکردنی ئاشتی و ئاسایش” بەڕێوەچوو. شرۆڤەکاران کۆتا ڕاپۆرتی کۆبوونەوەی گروپی ژنە پسپۆڕەکانی نەتەوە یەکگرتووەکانیان تاوتوێ کرد. سێسیڵ ڤان مانین بەرپرسی کاروباری سیاسی لە بەشی کاروباری سیاسی نەتەوە یەکگرتووەکان یەکەمین وتاری پێشکەشکرد و باسی لە یەکسانی ڕەگەز کرد لە بواری ئاشتی و ئاسایش. دوای وتارەکەی سیسیڵ ڤان مانین، جامیل بیجۆ ئەندامی پێشکەوتووی بەشی ژنان و سیاسەتی دەرەوە لە ئەنجومەنی پەیوەندییەکانی دەرەوەی نەتەوە یەکگرتووەکان باسی لە کاریگەرییەکانی ڕۆڵی ژنان کرد لە هەوڵدان بۆ بەرقەرارکردنی ئاشتی لە جیهاندا.\nڕۆژی سێیەمی کۆنفرانسەکە بە پانێڵێک لە لایەن گروپی (set them free) وە لە ژێر ناونیسانی “کاریگەری ڕێکخراوەکانی کۆمەڵگای مەدەنی لەسەر تێکەڵبوونی ژنانی پەنابەر لەگەڵ کۆمەڵگا” بەڕێوەچوو. لە پانێڵەکەدا باس لە پێشێلکردنی مافەکانی ژنان و منداڵان کرا لە لایەن حکومەتی تورکیا و بارودۆخی ئەو پەنابەرە تورکانە تاوتوێ کرا کە لە تورکیا هەڵهاتوون لە ئێستادا وەک پەنابەر ڕوویان لە وڵاتی یۆنان کردووە.\nکۆنفرانسەکە هەتا ڕۆژی ٢٢ی ئازاری ٢٠١٩، واتە بۆ ماوەی ١٠ ڕۆژ بەردەوام بوو، وە لەو ماوەیەدا چەندین پانێڵ و چالاکی جیاواز ڕێکخرا و پلان بۆ چەند بەرنامەیەکی تایبەت دانرا.\nڤیدیۆ؛ پرسەنامەی مامۆستا فەتحوڵڵا گولەن بۆ کارەساتەکەی موسڵ


قائیمقامیه‌تی سلێمانی: مانگی ڕابردوو سێ ڕێستورانتمان داخستووە و ٥٨ شوێنیش ئاگادارکراونەتەوە و پسوڵەیان بۆ کراوە – لڤین پرێس\nقائیمقامیه‌تی سلێمانی: مانگی ڕابردوو سێ ڕێستورانتمان داخستووە و ٥٨ شوێنیش ئاگادارکراونەتەوە و پسوڵەیان بۆ کراوە\nلیژنه‌ی ریستۆرانتی قائیمقامیه‌تی سلێمانی، ئاماری كاروچالاكییەکانی مانگی رابردووی کارەکانی خستەڕوو، بەپێی ئامارەکەش لە مانگی ڕابردوودا سێ ڕێستورانت داخراون و ٥٨ شوێنیش ئاگادارکراونەتەوە و پسوڵەی سەرپیچیان بۆ کراوە.\nلیژنه‌ی ریستۆرانتی قائیمقامیه‌تی سلێمانی ئاماری كاروچالاكی مانگی رابردودی بڵاوکردەوە كه زیاتر له (200) سه‌ردانی ئه‌نجام داوه و سێ شوێنیشی داخستووه.\nكوردۆ عه‌زیز، سه‌رۆكی لیژنه‌ی ریستۆرانتی سه‌ر به‌لیژنه هاوبه‌شه‌كانی قائیمقامیه‌تی سلێمانی رایگه‌یاند: له مانگی رابردودا لیژنه‌كه (210) سه‌ردانی بۆ کافتریا، کۆفی شۆپی کێشانی نێرگەلە، ریستۆرانت، ئۆتێل، مۆتێل و هەموو ئەو شوێنانەی هاوڵاتیان، میوانان و گەشتیارانی شاری سلێمانی بۆبەسەر بردنی کاتێکی خۆش رووی تێدەکەن، ئه‌نجامداوه، له‌و ژمارهیە (13) شوێنیان ئاگادار كراونه‌ته‌وه پایه‌ندی رێنمایه‌كانی كاركردن بن وه هه‌روه‌ها (45) پسوڵه‌ی سه‌رپێچیش تۆماركراوه.\nوتیشی: به‌شێكی زۆری شوێنه‌كان پابه‌ندی رێنماییه‌كانی ته‌ندروستی، ڤێتێرنه‌ری، گه‌شتوگوزار و مه‌رجه‌كانی دیكه‌ی كاركردنن، به‌ڵام هه‌ندێ جار به‌هۆی چه‌ند باره‌كردنه‌وه‌ی سه‌رپێچییه‌وه بڕیاری داخستنی شوێنه‌كان ده‌ده‌رێت، هەربۆیە لیژنهکەیان له مانگی رابردودا سێ شوێنی داخستوه و خاوه‌نه‌كانیشیانی روبه‌ڕوی رێكاری یاسایی توند كردوه‌ته‌وه.\nلە سلێمانی فەرمانبەرانی گرێبەست گردبوونەوە\nهەرێمی کوردستان دەروازەی سنوری فیشخابوری داخست


٥٠ ئەندامی سێنای داوای چوونەوە دەروەی تەواوەتی ئەمریکا لە بەرجام دەکەن \n٥٠ ئەندامی سێنای داوای چوونەوە دەروەی تەواوەتی ئەمریکا لە بەرجام دەکەن\nپاش ئەوەی کە چەند ئەندامی کۆماریخوازی سێنای ئەمریکا هەواڵیاندا بۆ هاندانی نوێنەریانی دیکە بۆ یەکگرتوویەتی دەربارەی بەرجام و چوونەدەرەوەی ئەمریکا لە بەرجام، ٥٠ نوێنەری مجلسی نوێنەرانی ئەمریکا لە نامەیەکی بۆ دۆناڵد ترامپ، داواکاری ئەوەیان کرد کە بە هۆی هەوڵەکانی ئەم دواییانەی کۆماری ئیسلامی ئێران، تەواوی لێخۆشبوونەکانی سەر ئێران لە پەیوەندی لەگەڵ بەرجام هەڵبوەشێنێتەوە.\nبە پێی ڕاپۆرتی ماڵپەڕی واشنتن فری بەیکن، لەو نامەیەدا کە لە لایەن دەیان نوێنەری مجلسی نوێنەرانی ئەمریکاوە واژۆ کراوە، دەستخۆشی لە هەوڵەکانی سەرۆک کۆماری ئەمریکا، دۆناڵد ترامپ کراوە بە هۆی "بەرەنگار بوونەوە لەگەڵ هەوڵەکانی کۆماری ئیسلامی ئێران" و هەروەها داوایان لە لێ کرد دوایین بەشەکانی بەجێماوە لە بەرجام، بۆ هەتاهەتایە لە ناو بەرێت.\nئەو لێخۆشبوونانە ئیزن دەدات بە ئیران کە لەگەڵ وڵاتانی دیکەی ئەندام لە بەرجام، لە ڕێگای سێ سایتی ناوکی فەردۆ، ئەراک و بوشێهر درێژەی بە چالاکییە گوماناوییەکانی خۆی بدات بۆ ئەوەی کە دڵنیا بن کە پیتاندنی یۆرانیۆم لە ڕادەیەکی کەمدا ڕابگیردرێت.\nبەڵام ئەندامانی سێنای ئەمریکا و هەروەها مەجلسی نوێنەران، بە هۆی هەوڵەکانی ئێران بۆ هەناردەکردنی تێرۆریسم بۆ ڕۆژهەڵات ناوەڕاست و جیهان، چالاکی ناوکی مەترسیدار بۆ تەناهی جیهانی و... ئەمجارە داوایان لە سەرۆک کۆماری ئەمریکا، دۆناڵد ترامپ کردووە کە بە تەواوی ئەمریکا لە بەرجام بێتەوە دەر و ئەوەش بەو مانایەیە کە هیچ جۆرە لێخۆشبوونێک نامێنێت بۆ ئێران.\nلە لایەکی دیەکەوە سێ سێناتۆری ناسراوی کۆماریخوازی ئەمریکا، تام کاتێن، مارکۆ رۆبیۆ و تێد کرووز، لە نامەیەک بۆ دۆناڵد ترامپ، خوازیاری ئەوە بوون بە دوای ئەوەی کە ئێران ڕایگەیاند "سنوورداربوونی ڕێژەی دێپۆکردنی پیتاندنی یۆرانیۆم" دەبەزێنێت و زیاتر لە ئاستی دابین کراوە پیتاندووە ئەمریکا پرچەکردار شیاو نیشان بدات و هەموو لێخۆشبوونە ناوکییەکانی پەیوەندیدار بە بەرجام هەڵبوەشێنێتەوە.\nئەو سێ سێناتۆرە سەر بە حیزبی کۆمارییخوازی ئەمریکان و لە ساڵی ١٣٩٤ ەوە کە بەرجام واژۆ کرا، دژی وەستانەوە.\nئەم سێناتۆرانە پێشتریش خوازیاری چوونەوە دەروەی تەواوی ئەمریکا لە بەرجام بوون.\nپاش ئەوەی کە ئەمریکا گەمارۆکانی خۆی خستەوە سەر ئیران و ئێران کەوتە گوشاری ئابوورییەوە، ئیران زۆر هەوڵیدا کە گوشار بخاتە سەر ئورووپا بۆ ئەوەی کە لە بواری ئابوورییەوە قەرەبوووی گەمارۆکان بکاتەوە.\nکۆماری ئیسلامی ئێران ڕۆژی یەکشەممە ١٦ی پووشپەڕی ١٣٩٨ بە شێوەی فەرمی ڕایگەیاند کە بە بەڵێنەکانی لە بەرجام سەبارەت بە " ڕێژەی و ڕادەی پتیاندن و دێپۆی یۆرانیۆم" پێبەند نابێت و پیتاندنی یۆرانیۆمی بۆ سەروو ٥٪ ڕاگەیاند.\nبە پێی بەرجام، ئێران بۆی نییە زیاتر لە ٣.٦٧٪ یۆرانیۆم بپیتێنێت.\nئەوە دووەمین هەوڵی کۆماری ئیسلامییە لە هەتفە پێشوودا. ئێران هەروەها ڕایگەیاندووە کە چیتر پێبەند بە بڕگەی "ڕاگرتنی یۆرانیۆم تا ئاستی ٣٠٠ کیلۆگرەم" نابێت. ڕۆژی دووشەممە ١٠ی پووشپەڕی ١٣٩٨ کۆماری ئیسلامی بە شێوەی فەرمی تێپەڕاندی سنووری ٣٠٠ کیۆگرەمی ڕاگەیاند.\nهەر بە هۆی ئەو هەوڵانە کۆماری ئیسلامییەوە، زۆر وڵات ڕەخنەیان لە ئێران گرت و و دۆناڵد ترامپ سەرۆک کۆماری ئەمریکا چەند جار وتی؛ باشترە ئێران ئاگای لە خۆی بێت.\nوەزیر دەروەی ئەمریکا هەروەها پاش ئەو هەوڵانەی ئێران سەبارەت بە شکاندنی بەرجام ڕایگەیاند: "گەشەی ئەم دواییانەی ئێران لە پرۆگرامە ناوکییەکەی، ئەم وڵاتە زۆرتر پەراوێز دەخات و دەبێتە هۆی سەپاندنی گەمارۆ دژی کۆماری ئیسلامی. وڵاتانی تریش دەبێت ستاندارە دێرینەکانی نەبوونی هەرجۆرە پیتاندنێت لە پرۆگرامە ناوکییەکەی ئێران جێگیر بکەنەوە."\nئێمانۆئێل مەکرۆن سەرۆک کۆماری فەڕانسە، بێنیامین نێتانیاهۆی سەرۆک وەزیرانی ئیسرائیل و وەزارەت دەروە بریتانیا ئێستا ڕەخنەیان لە کۆماری ئیسلامی بە هۆی شکاندنی بەڵێنەکان لە بەرجام گرتووە.\nئمانۆئێل مەکرۆن رۆژی یەکشەممە ١٦ی پووشپەڕی ١٣٩٨ ئەو هەوڵەی ئێران، بۆ زیادکردنی ڕێژەی پیتاندنی یۆرانۆمی مەحکووم کرد.\nبێنیامین نێتنیاهوو لە ڕۆژی یەکشەەمە ١٦ پووشپەڕی ١٣٩٨ دا ئەو هەوڵەی تارانی بە "کارێکی زۆر مەترسیدار" زانی و داوای لە وڵاتانی ئورووپایی کرد کە گەمارۆکانی خۆیان بخەنە سەر ئێران.\nلە لایەکی دیکەوە وەزارەتی دەرەوەی ئاڵمان و فەڕانسە کە هەر دوو وڵاتەکە لە وڵاتانی ئەندام لە بەرجامن لە دوو ڕاگەیاندنی جیادا خوازیاری ڕاگرتنی پێشێلکارییەکانی بەرجام بوون لە لایەن ئیرانەوە.


فڕاكسیۆنە كوردستانییەكان دەنگیان بۆ هەڵپەساردنی كارەكانی ئەنجومەنی پارێزگاكان نەداوە\nTUE, 2 JUN 2020 16:46 Erbil, GMT +3\nWED, 9 OCT 2019 11:34 | KDP.info\nبەغدا-KDP.info- سەرۆكی فڕاكسیۆنی پارتی دیموكراتی كوردستان لە ئەنجومەنی نوێنەرانی عێراق ئاشكرای دەكات، لە دانیشتنی دوێنێی ئەنجومەنی نوێنەرانی عێراقدا، لەبەر نادەستووریبوون رێگایان بە پەسەندكردنی هەڵپەساردنی كاری ئەنجومەنی پارێزگاكان نەدا و ڕەتیشی دە‌كاتەوە، كە وەكو فڕاكسیۆنە كوردستانییەكان دەنگیان پێ دابێت.\nد. ڤیان سەبری، بە ماڵپەڕی فەرمیی پارتی دیموكراتی كوردستانی ڕاگەیاند: "یەكێك لە بڕگەكانی كارنامەی دانیشتنی دوێنێی ئەنجومەنی نوێنەرانی عێراق، بریتی بوو لە هەڵپەساردنی كارەكانی ئەنجومەنی پارێزگاكانی عێراق، بەڵام بە هەوڵی فڕاكسیۆنە كوردستانییەكان ئەو بڕگەیە دەنگی لەسەر نەدرا و لابرا، لەبەر ئەوەی نادەستووری بوو، هەروەها سەرۆكی پەرلەمانیش گوتی كە دەبێت بدرێت بە لیژنەی یاسایی و ڕای خۆیان بدەن، چونكە دەستەواژەی هەڵپەساردنی ئەنجومەنی پارێزگاكان، نادەستوورییە."\nسەبری ڕوونیشی كردەوە: "ئەنجومەنی پارێزگاكان، بەپێی یاسای ئەنجومەنی پارێزگاكانی ساڵی 2008 تەنها بە دوو رێگا دێتە هەڵوەشاندنەوە، یەكەم، لە رێگای پارێزگارەوە داوا دەكات كە پارێزگاكانیش بە جیا دەبن نەك هەموویان بەیەكەوە، ئەویش هۆكاری خۆی هەبێت، دووەمیان، بە دەنگی دوو لەسەر سێی ئەندامانی ئەنجومەن خۆیان دەتوانن ئەو كارە بكەن."\nسەرۆكی فڕاكسیۆنی پارتی گوتیشی: "هەبوونی ئەنجومەنی پارێزگاكان دەستوورییە و لایەنی چاودێرین بەسەر پارێزگاوە، لە هەر پارێزگایەكیش كێشەیەك لەسەر ئەنجومەن هەبێت، دەبێت خۆیان داوای هەڵوەشاندنەوەی بكەن، نەك هەڵپەساردنی كارەكانی ئەنجومەن كە لە دەستووردا نەهاتووە."


لە دیدارێکدا كه هیمداد سه‌باح بیلال، ئه‌ندامى په‌رله‌مانی كوردستان ئاماده‌یبوو، باس له پێكه‌وه‌ژیانی ئاشتییانه‌ی نێوان پێكهاته‌كان له هەرێمی کوردستان كرا و لەو بارەیەوە سکرتێری پەرلەمان، پوخته‌یه‌كی سه‌باره‌ت به ڕه‌وش و مافى پێکهاتەکان له هەرێمی کوردستان خستەڕوو و ڕایگه‌یاند: "لە ژێر سایەی حکومەتی هەرێمی کوردستاندا پێكهاته‌كان توانیویانە بە بەشێکی زۆر لە مافەکانیان بگەن، لە ڕووی سیاسیشەوە پێگە و قوڕسایی بەرچاویان لە پەرلەمان و سەرجەم دامەزراوەکانی ترى هەرێمی کوردستاندا هەیە".\nسەبارەت بە پێکهاتەی تورکمان-یش، سكرتێرى په‌رله‌مان، باسی له‌وه كرد كه لەو خولەی پەرلەمان لە دەستەی سەرۆکایەتیی پەرلەمان بەشدارن و لە نێو کابینەی نۆیەمی حکومەتی هەرێمیشدا پۆستی وه‌زیرى هه‌رێم بۆ كاروبارى پێکهاتەکانیان بەرکەوتووە.\nسکرتێری پەرلەمان، باسی ئه‌و پێكهاتانه‌ی كرد كه له په‌رله‌مانى كوردستان به‌شدارن و ڕۆڵی ئافره‌تانیشی له به‌شداریكردن له كایه سیاسییه‌كانی هه‌رێم به‌رز نرخاند.\nله به‌شێكی دیكه‌ی دیداره‌كه‌دا، سكرتێری په‌رله‌مان ئاماژه‌ی به دوا پێشهات و په‌ره‌سه‌ندنه‌كانی ئێستاى هه‌رێمی كوردستان و عێراق و ناوچه‌كه و هه‌ڵبژاردنه‌كانی ئه‌نجوومه‌نی نوێنه‌رانی عێراق كرد و جه‌ختی له‌سه‌ر پێویستیی یه‌كڕیزی و ته‌بایى نێوان هێز و لایه‌نه سیاسییه‌كانی هه‌رێمى كوردستان كرده‌وه.\nسه‌باره‌ت به په‌یوه‌ندییه‌كانی نێوان هه‌رێمی كوردستان و وڵاتی توركیاش، سكرتێری په‌رله‌مان جه‌ختى له‌سه‌ر به‌هێزبوونی زیاترى په‌یوه‌ندییه‌كانی نێوان هه‌ردوولا كرده‌وه و هیوای خواست ئه‌و په‌یوه‌ندییانه زیاتر په‌ره‌یان پێبدرێت و سه‌رجه‌م بواره‌كان بگرێته‌وه.\nلای خۆیه‌وه ئۆگوز كان سالیجی، جێگری سه‌رۆكی پارتی كۆماری گه‌لی توركیا، خۆشحاڵیی خۆی به سه‌ردانه‌كه‌یان بۆ هه‌رێمی كوردستان و په‌رله‌مان ده‌ربڕی و پێكه‌وه‌ژیانی ئاشتییانه‌ی نێوان پێكهاته‌كانیشیان له هه‌رێمی كوردستان به‌رز نرخاند و هیوایان خواست كه په‌یوه‌ندییه‌كانی نێوان توركیا و هه‌رێمی كوردستانیش زیاتر به‌ره‌و پێشه‌وه بچن.\nSkrtei Parlaman Peshwazi La Sh.B. CHP Krd


ناودار زیاد: پەرتوکی ژیانى یەسوع ى فریدریک هیگڵ. – WTARIKURD\nناودار زیاد: پەرتوکی ژیانى یەسوع ى فریدریک هیگڵ.\nکتێبى (ژیانى یەسوع)ى فەیلەسوفى ئایدیاڵیستى ئەڵمانى (فریدریک هیگڵ) بە تەنها خودى دەقى کتێبەکە نییە، بەڵکو لەگەڵیدا توێژینەوەیەکى پوخت و چڕوپڕى (ڕێبین ڕەسوڵ ئیسماعیل)یش لەبارەى ژیان و بەرهەم و بۆچوونەکانى (هیگڵ) سەبارەت بە ئایین دەخوێنینەوە لە تەک ڕانانێکى کورتى (د. د. ڕۆسکا) لەبارەى کتێبەکەوە. کاتێکیش دەزانین وەرگێڕەکەى (ڕێبین ڕەسوڵ ئیسماعیل)ـە ئەوا دڵنیادەبینەوە لەوەى وەستایانە کارى تێدا کراوە. بەڵام ئەگەر بەسەر توێژینەوەکەى (ڕێبین)دا باز بدەین و ڕانانەکەى (ڕۆسکا)ش فەرامۆش بکەین و، یەکاندوو بچینە سەر دەقەکە ئەوا بەسەر دەریایەک مرواریدا دەکەوین و دەتوانین چەندین ملوانکەى لێ بهۆنینەوە. ئەمەیە ئەو کتێبەى (هیگڵ).\n(هیگڵ) لە کتێبى (ژیانى یەسوع)دا بە گێڕانەوەى خۆى دووبارە ژیانى (عیسا)ى مەسیحى نووسیوەتەوە. واتا لە پاڵ ئینجیلى (مەتتا و مەرقۆس و لۆقا و یوحەننا)دا ئەم کتێبە بە ئینجیلى (هیگڵ) دادەنرێت. بەڵام (هیگڵ) نەک هەر ئەم کتێبە، بەڵکو چەندین کتێب و لێکۆڵینەوەى دیکەى لەبارەى ئایینەوە نووسیوە و لە هەر یەکێکیاندا ئیشى لەسەر تەوەرێک کردووە: عەقڵانیەت لاى (مەسیح). بانگەشە بۆ ئازادى و خۆشەویستى. ڕەخنە لە (مەسیح). بەراورد لە نێوان (سۆکرات و مەسیح)دا. ڕەخنە لە جوو. سەرکەوتن بەسەر بتپەرستیدا. خوێندنەوەیەکى مێژوویانەى چارەنووس. لەبارەى هەڵە و تاوانەوە.\n(هیگڵ) ئەم کتێبەى لە تەمەنى لاویدا و لە ساڵى 1795دا نووسیوە. لەو تەمەنەدا ئاواتەخواز بووە ببێت بە قەشەیەکى مەسیحى و بە کارى تەبشیرییەوە سەرقاڵ بێت. ئەمەش وایکردووە ڕۆبچێتە ناو تێگەیشتن لە ئایین و گرنگى بە کەسایەتى (مەسیح) بدات. بەڵام ئەو وێنەیەى (هیگڵ) لەسەر (عیسا) و ئایینى مەسیح نیشانمان دەدات تەواو جودایە لە وێنەى باو و نەریتى و وێنەى ناو پەرتووکە پیرۆزەکان. ئەگەر بمانەوێت بە ڕستەیەک ئەم کتێبەى (هیگڵ) بناسێنین ئەوا دەڵێین (هیگڵ) لەم کتێبەدا لەژێر کاریگەرى ڕۆحى ئایینى گریکیدا پێشنیارى ئایینێکى میللى دەکات، بە مەرجێک لەسەر ڕاسپاردەکانى عەقڵ دامەزرابێت و پاڵى بە ستوونى مۆڕاڵ و بەها بەرزەکانەوە دابێت.\nلەم کتێبەدا بەر حەقیقەتێکى تاڵ دەکەوین کە هەمیشە خۆى بەرهەمدێنێتەوە ئەویش ئەوەیە مرۆڤە پێشەنگ و لەخۆبردووەکان، ئەوانەى هەڵگرى پەیامى باڵا و ئایدیاڵین، لە نموونەى (عیسا)، دەوریان جمەى دێت لە کەسانى چڵێس و بەرژەوەندیخواز. ئەم کەسانە بە سەرێکەوە لە کڕۆکى پەیامەکە تێناگەن، لە سەرێکى دیکەوە بەربەست بۆ گەیشتنى پەیامەکە دروست دەکەن. هەر ئەم کەسانەشن ڕیسى زۆربەى پەیامەکانى مرۆڤایەتى دەکەنەوە بە خورى. باڵایى و ئایدیاڵێتییەکەى (یەسوع)یش لە چاکەکارى و ڕیفۆرمخوازییەکەى و وێڵبوونى بە دواى جیهانێکى میهرەبان و ژیانێکى لێبوردەدایە، بۆ ئەمەش کۆ لە تێکۆشان و قوربانى و لەخۆبردوویى ناکاتەوە. هەرچەندە (هیگڵ) وێنەى مرۆڤێکى ئاسایى بە (یەسوع) دەبەخشێت و ژیانى لە خوڕافەت و پەرجوو پاک دەکاتەوە، بەڵام لە پێغەمبەرایەتیشى ناخات.\nئەگەر بە چەند ڕستەیەکى کورتیش هێڵە سەرەکییەکانى ئەم کتێبە ڕەنگڕێژ بکەین دەکرێت ئەم چەند پەیامەى خوارەوەى لێ هەڵبگۆزین:\nچاکە: ڕۆشنایى ناخى مرۆڤ و ڕووناکى بۆ جیهان.\nخۆشەویستى: دوا پەند و وانەى ژیان.\nخیانەت: خۆکوشتنى خود.\nعەقڵى ئازاد: نامووسى پیرۆز.\nکەرامەت: ڕۆحى مرۆڤ.\nبێ بەڵێنى: بێڕێزى بە خۆت.\nخێرکردنى بە ئاشکرا: خۆمەزن نیشاندان و ڕیابازى و شکاندنى شکۆى خێرپێکراو.\nدواجاریش دەکرێت بەم گوتەزایە کۆتایى پێ بێنین کە (مەسیح) دەڵێت: لە دڵى خێرخوازەوە خێر هەڵدەقوڵێ و، لە دڵى خراپەکار و شەڕانگێزیشەوە ئاشووب.


دەلالەتی سیاسی نێو کۆپلە شیعریەکانی سەباح رەنجدەر.. بەکر روانسەری – Dengekan\nشاعیر سەباح رەنجدەر کە هەردەم لەسەر ئارەقەی ناوچەوانی قەڵەمی هەناسەی شیعری داوەو وەکو مرەکەب بەکاری هێناوەتەوە بۆ ئەفراندن و بەخشینی شیعر، کە سەرجەم بەش و زاراوەو وێنەو شێواز تیایاندا هەر خۆی خاوەنی بووەو لە کەسی وەرنەگرتووە، ئەو بێمنەت لە هەوڵی بەخشینی شیعردایە، ئەگەر نوسخەی کاغەزیی شیعر ئیتر بەرەو ئۆغرکردن چووبێت ئیتر ئەویش بڕیاردەدا لە ساڵی ٢٠٢١دا چاپی ئەلیکترۆنی /پی دی ئێف/ی دوا کۆ بەرهەمی شیعریی خۆی بە ناوی (سەر زەمینی هەموو ناوەکان) بڵاوبکاتەوە، کە ژمارەی سپاردنی ٢٨٠ی ساڵی٢٠٢١ی بەڕیوبەرایەتی کتێبخانە گشتییەکانی دراوەتێ.\nمرۆڤ هەرچەندێك بژی لەمڕۆژەدا هەر ئەوپەڕی بگاتە ٦٠و٧٠و ئەمەش بە مەرجێك ئەگەر زەلیل و کەنەفت و دەربەدەر نەبێت، یان بە رووداوی تر پێش مردنی سروشتی کۆچ نەکات، شاعیریش خۆی کە ساڵی ٢٠٤٥ی بۆ مردنی خۆی پێشنیارکردبوو هەر لەسەر ئەم بنەمای کۆچە سروشتییە بوو، کەواتە ژیان بە راستگۆیی و نزیك لە خەمی گەل و هاوڵاتیان شانازییەکی گەورەیە بۆ شیعرەکانی شاعیر کە دوای خۆی بە جێیان دێڵێت و ئەوانیش هەرگیز لە ئاماژەی سیاسی بەدەر نەبوون… ئەو رەنگە هۆکاری زۆر بن بۆ سەرهەڵدان و توشبوون و پەیدابوونی نەخۆشیەکانی: شەکرە، پەستانی خوێن، هەناسەسواری، لەرزەی دڵ. باداری، خەمۆکی و نیگەرانیی… بەڵام سەرەتا ئەو دوژمنە ناحاڵیانەی تاوانبار دەکرێت کە لە ژیانیدا هێندەی توانیبێتیان بستێك لە زەمینی ئاسوودەییان بۆ جێ نەهێشتووە تا هەناسەی لەسەر بدات و بەهەموو جۆرێك ئازاری دەروونییان داوە، لە پێناوی چیدا؟ تەنیا چونکە نەچووتە ژێر تەوژمی بێ بەرهەم و بێ بەهرەییانەوە، تەنیا چونکە جیاواز لەوان نووسیویەتی و ئەوانیش لەمەدا هەستیان بە بچوکی خۆیان کردووەو ئیدی پێگەی ئیداری و کۆمەڵایەتی خۆیان کۆکردووەتەوەو لە خزمەت ئازادانی هەستی ئەم شاعیرە رۆح سووکەدا بە شێوەیەکی ناشارستانی و نامۆڕاڵی بەکاریان هێناوە.\nکاتێك فشاری هەڵەو گەندەڵی سیاسی دەگاتە هەڕەشەکردن لە پارووەنانی مرۆڤ و موچەی کرێکاران، ئەو کاتە مەترسی گەوجاندنی سیاسی لە ژێر ناوی نیشتیمانپەروەری و نەتەوەخوازی دەردەکەوێت، ئەمەش گرنگی و لێکەوتەکانی پەیوەندی نێوان بواری ئیکۆنۆمی و پۆلەتیك و سۆسیۆلۆژی دەردەخات.\nشاعیر ئاوها دەست بە دیوانە نوێێەکەی دەکات، تا پێمان بڵێت : من هەمیشە لە نێوجەرگەی خەمی ئێوەوە هەڵقوڵاوم و هیچ بەرژەوەندییەکی حیزبی من نابەستێتەوە بە بازرگانەکانی سیاسەتەوە کە کوردستانی باشووریان کردووە بە زیندان بۆ هیوای گەنجان و لەبەرانبەریشدا هیچیان بۆ پارچەکانی تر نەکردووە جگە لە ماڵوێرانی:\nئەم کۆپلەیە وتەی ئەو برادەرەی بیرهێنامەوە کە گوتی لەگەڵ هەڵکردنی وەیشومەکانی (گەردەلولی بیابان)دا منداڵە کۆرپەکەم بە شیوەیەکی خۆڕسك و لائیرادی هاتە کۆڵم و چەندم کرد نەهاتە خوارەوە، ئەم دۆخەش هەر لێکەوتەو درێژبووەوەی ئەو گەوجێتیانەی دیکتاتۆرە جۆراوجۆرەکانن کە زیاد لە ٦٠ ساڵە لە کوردستاندا دەکوژن و دەبڕن و دەچەوسێننەوە، هەر یەكەیان بەناو و زمان و دروشمێکی جیاوازەوە، هەمووشیان لەیەك ئاوی سوورو شێلوی نامرۆڤایەتییان خواردووەتەوە.\nشاعیر لە دەقی (گۆران و گۆڕان)ی تەنز ئامێزدا نایەت لە نووکەوە وەکو مێژوونووسێك هەموو چەوتی و هەڵە سیاسییەکانمان بۆ ڕیز بکات، چونکە ئەمە ئیشی ئەو نییە ، لەبەر ئەوەی ئەو سیاسەتمەدار نییە، ئەو شاعیرێکە لە دیدی مرۆڤدۆستی خۆیەوە دەتوانێت بە زمانی شیعر پەیام و بۆچوونی خۆی ناراستەوخۆ بدات بە گوێی هەموو خوێنەرێکدا بە وردی لە کۆپلەکان ورد بێتەوە، هەر یەك ئاماژەش بەسە بۆ مرۆڤی ژیر تا سەرەداوەکانی راستی کێشەکانی بۆ دەرکەوێت. ئەو دێت لە ئەلتەرناتیڤەکان دەودوێت، وەك ئەوەی گەندەڵی٣٠ ساڵی رابردوو لەبەرچاوی هەموومان روونەو رۆژانە ژیانی دەکەین، ئیشی شاعیریش ئەوە نییە کۆپی واقیع بکات و بینووسێتەوە، ئەمەشە سیمای دقی قووڵ و فرە دەلالەت، لەم شیعرەدا بەکورتی ئەو دێت بە شیوەیەکی بۆتیقایی بەراوردی عەبدوڵڵا گۆرانی شاعیرو بزوتەوەی گۆڕان دەکات و لێرەدا ئەو جیاوازیە دەبینین کە گۆران نەزمی سروشتی لە شیعرەکاندا نووسیەوەو ڕێکی خستنەوەو وەکو تەوژمێکی ئازادی نێو شیعری کوردی پێشکەشی میژووی ئەدەبی کوردی کرد، بەڵام بزوتنەوەی گۆڕان ئەڵتەرناتیڤێکی سەقەت بوو بۆ بارودۆخە چەوت و گەوجەکانی پێش خۆی، هات و زۆر لە پیسخۆریی و خیانەتەکانی سەرانی دوو زلحیزبی هەڵدایەوەو کەچی خۆشی هیچی نەکردو دوای مردنی دامەزرێنەرەکەی (کە پێشتر خۆشی داشێك بوو لە دامەی وێرانکاری گەمەکانی رەشی بەناو شۆڕشگێڕیی)، پاش شەنکردنی ئەم ئاکام و بەرهەمە پوچانەی جەللادەکانی شەڕی براکوژی، گۆڕانیش بووەوە بە بیچمێکی لێكچووی هەمان دەموچاوە قێزەونەکانی دەسەڵاتدارانی ٣٠ ساڵی رابردووی کوردستانی باشوور، کەواتە ئەوەندەی گرنگە ئاماژەی چەوتییەکان بکرێت، هێندەش دیاریکردنی چارەسەری دروست جێی بایەخە، لە هەموووشی گرنگتر ئایا لە واقیعدا جێگرەوەو بەدیلی راستەقینەی ئەو دوو حیزبە کلاسیکییە سواوەمان هەیە؟ کە بتوانێت بە شێوەیەکی دادپەروەرانەو دوور لە دیدگای حیزبی جڵەوی کاروباری خەڵك بە شێوەیەکی مەدەنی بەڕیوەبەرێت؟ نەبوونی ئەم بەدیلەش لە روانگەی شاعیرەوە خۆی لە خۆیدا مانەوەیە لە دۆخێکی چەقبەستووی سیاسی و ئابووری و کۆمەڵایەتی و رۆشنبیری ئاوهای پڕ لە بێ هیواییدا.\nPrevious مەسەلەی ژنان لە عێڕاقدا، ئازادی و سۆشیالیزم.. نادر عەبدولحەمید\nNext ئابوری نیشتمانی یان بودجەی عێراق.. بەشی یەکەم.. سامانی وەستا بەکر


نە بۆ من ونە بۆ خەڵكی ئاسایی تریش شارەكانی كوردستان هیچ جیاوزیەكیان نیە، بەڵكو ئەوەی شارێك لە یەكێكی تر نزیكتر و خۆشەویستتر دەكات، تەنها ئەو مێژوەیە كە مرۆڤ بەو شوێنگەیەوە دەبەستێتەوە،ئەو پەیوەندیە ڕۆحی وئینسانیە قوڵەیە كە مرۆڤ بە جێگایەكەوە دەبەستێتەوە وهەر ئەوەشە مانای نیشتمان و پەیوەستبونی مرۆڤ بەخاك ونیشتمانەوە، نوستالیژیا بەشێكی قوڵە لە ڕۆح و ویژدانی مرۆڤ كە جێگا و شوێن وڕوداوەكان پانتاییەكی زۆری لێ پێكدەهێنن، ئێستا لە سەردەمانێكدا دەژین كە ژیان زۆر گۆڕاوە مرۆڤ جێگا وشوێنی ژیانی دەتوانێت بگۆڕێت، سەفەرو كۆچ یەكێكە لە پرسە جیهانیەكانی مرۆڤی ئەم سەردەمە هەربۆیە دەشێت لە ژیانی مرۆڤێكدا زیاد لەشارێك هەبن و زیاد لە جوگرافیایەكدا بژی و زیاتر لە نیشتمانێكیشی خۆش بوێت، من عاشقی كوردستانم، هەمان كات عاشقی هۆڵەنداشم وەكو نیشتمانی دووەمم .\nهەروەكو چۆن خاوەنی بەرژەوەندی ودەسەڵات وهێزە دەستڕۆیشتووەكانی ناوكۆمەڵگا شەڕو شۆڕ بەرپادەكەن ودەبنە هۆی پەشێوی نائارامی جڤاك و هاوڵاتیان ناچاریان دەكەن زێدی خۆیان وشارو یادەوەریەكانیان بە جێ بهێڵن، هەر بەوجۆرەش ڕەنگە ململانێی هێز و بەرژەوەندیەكانیش وا بخوازێت كە هێزێك یان گروپێك شارو ناوچەیەك، زێدێك،هەرێمێك بۆ خۆی پاوان بكات بەناوی وەلائو بەبەهانەی سیاسی وكۆمەڵایەتی وكەلتوری وتەنانەت بەهانەی ئابوریش، هەورەكو ئێستا لە كوردستاندا دەگوزەرێت !\nكەركوك وسلێمانی هەرێمێكن و هەولێر و دهۆكیش هەرێمێكی تر، كەركوك وگەرمیان بە گشتی،سلێمانی و هەڵەبجە دەڤەری دەست هێزگەلێكن نە ئەوەندە بەهێزن كە بتوانن لە ڕوی كارگێڕی وخزمەتگوزاریەكانەوە بەڕێوەی بەرن، نە ئەوەندەش دیموكراسی وتەبا وهاوئاهەنگ و پشتیوانی یەكترن وەكو كۆمیەتەیەكی دیموكراسی،سیستەمێكی هاوبەش ئەو دەڤەرە بەڕێوەبەرن، بەڵكو تەواو بە پێچەوانەوە، ئەو كۆمەڵە هێزەی لەم ناوچەیە بەرپرسیارە لە پێشەوەی هەمویان یەكێتی وگۆڕان ململانێ وشەڕی دەسكەوتەكانی خۆیان خستۆتە پێشی پێشەوەی ئەركە ئیداری وئەخلاقیەكانی خۆیان لەهەمبەر دانیشتوانی ئەو دەڤەرە، بە جۆرێك ئاستی خزمەتگوزاریەكان بەردەوام ڕو لە خوارەوەیە، ئاستی تاوان وگرانی و نائارامی كۆمەڵایەتی ڕۆژ لە دوای ڕۆژ لە هەڵكشاندایە، ئەمە دەڤەری ئازادی دەربڕین ودیموكراسی و بیروڕای ئازاد نیە وەكو زۆرجار دەیانەوێت پێمان بفرۆشنەوە بەڵكو بۆتە دەڤەرێكی بێ لێپرسینەوە وپڕی ململانێ و دۆخێكی كۆمەڵایەتی هێستێری . ئازادی مانای بەرپرسیاری و چەسپاندنی یاسا وسەروەری یاسا بۆ هەموان بە بێ جیاوازی بەڵام دۆخی شارەكانی ئەم زۆنە ئەمجۆرە ئازادیە ئەزمون ناكەن و بەدەست زۆربەی دەسەڵاتداران وپەشیوی ئیداری و زۆری كۆێخاكانەوە بۆتە جوگرافیایەك بۆ گەشەكردنی توندوتیژی و گران بونی ژیان و پەیدابونی باندەكانی تاوان !\nشێواز وحیكایەتی ئەو تاوانە كۆمەڵایەتی وئەو تاوانە گشتیانەی كە لەم دەڤەرەدا ڕودەدات ئەوەمان پێدەلێت كە كەركوك وسلێمانی لە دۆخێكی نائارامدایە، ئاسایشی كۆمەڵایەتی بەرقەرار نیە كە بەرپرسی یەكەم لەم دۆزە یەكێتی نیشتمانیە، چونكە یەكێتی خۆی بە خاوەنی دەسەلات ودەزگا كارگێڕی وئەمنیەكانی ئەم دەڤەرە دەزانێت و هەروایشە، بەلام لەبەر ململانێی دەسكەوتی سیاسی لەگەڵ پارتی لەلایەك، ململانێ لەگەڵ گۆڕان لەلایەكی ترەوە، ململانێی ناوخۆی سەرەكانی ناوەوەی خۆی لەملاوە ئیترچۆن دەپەرژێتە سەر ڕاگرتنی ئارامی و ئاسایشی شارێكی پر جوڵەی وەكو سلێمانی، شارێكی پڕ كێشەو ئاڵۆزی وپەشێوی و موعاناتی وەكو كەركوك، شارێكی دڵبرینداری وەكو هەڵەبجە؟\nرەنگە یەكێك لەدەسكەوتەكانی فرە هێزی و فرە ڕەنگیی جیاواز لەم دەڤەرە ئەوە بێت كە هەریەكە فەشەل وكەموكورتی هەڵەو نوقسانیەكانی خۆی هەڵدەداتە سەر شانی ئەوی تر و شانی خۆی خاڵی دەكاتەوە لەم دۆخەی كە دەڤەرەكە پێوەی دەناڵێنێت !!\n4/20/2019 8:37:16 AM


"ئاکۆ جەلیلیان" یەکەمین خەڵاتی وێژەیی باشووری وەرگرت\n10:46 - 13 سەرماوەز 2719\nئاژانسی کوردپا: یەکەمین خەڵاتی وێژەیی باشوور لە لایەن ناوەندی فەرهەنگی و چاپەمەنیی باشوور پێشکەشی "ئاکۆ جەلیلیان" کرا.\nبەپێی ڕاپۆرتی گەیشتوو بە ئاژانسی هەواڵدەریی کوردپا، ڕۆژی دووشەممە ١١ی سەرماوەز، ناوەندی فەرهەنگی و چاپەمەنیی باشوور، بە نیشانەی ڕێزگرتن لە هەوڵ و کار و چالاکییەکانی "ئاکۆ جەلیلیان" خەڵاتی وێژەیی باشووری ئەوە ناوەندە وێژەییەی، پێشکەشی ئەو نووسەر کوردە کرد.\nژمارەیەک لە شاعێران و نووسەرانی کورد بەشداری ئەو ڕێوەرەسمە بوون و چەند وتەیەکیان لە سەر کار و چالاکییەکانی ئەو نووسەرە کوردە، پێشکەشی بەشداربووان کرد.\n"ئاکۆ جەلیلیان"، نووسەر، زمانزان و فۆلکلۆرناسی بەتوانای کورد لە ساڵی ١٣٥٠ی هەتاوی لە شاری شائابادی پارێزگای کرماشان لە دایکبووە، ئەو نووسەرە کوردە خاوەنی چەندین کتێبە کە بریتین لە: فەرهەنگی وشەی کوردی_کوردی_فارسی، چیرۆکی ئاگر مەلوچ، تاریکخانە بەرگی ١، کرماشان (ناسنامەیەکی نوێ بۆ مێژوویەکی کۆن)، زەڕینە وسیمینە ٥ بەرگ و کۆمەڵە چیروکی ڕەنگامە.